ΣΚΑΚΙΣΤΙΚΟΣ ΟΜΙΛΟΣ ΑΙΓΑΛΕΩ: 1/1/2011 - 1/2/2011\nΔΥΣΚΟΛΗ ΝΙΚΗ ΕΠΙ ΤΟΥ ΓΣ ΑΣΠΡΟΠΥΡΓΟΥ ΚΑΙ 3 ΣΤΑ 3 ΓΙΑ ΤΗΝ ΟΜΑΔΑ ΜΑΣ!\nΗ Θεοδώρα Κουτσογιαννοπούλου συνεχίζει τις εντυπωσιακές εμφανίσεις της στον Προκριματικό Όμιλο Α Εθνικής ξεκινώντας με 3 νίκες σε 3 αγώνες. Εδώ διακρίνεται σε παλιότερο αγώνα της ομάδας, μαζί με τους Λιάσκο, Τσαλουμά και Κάτσιο οι οποίοι δεν αγωνίστηκαν αυτήν την Κυριακή στη συγκεκριμένη διοργάνωση.\nΣε ενα πραγματικά οριακό αγώνα, όπου όμως η απόδοση της ομάδας μας δε κινήθηκε σε ικανοποιητικά επίπεδα, ο Σ.Ο. Αιγάλεω τελικά βγήκε νικητής από τη μάχη με το ΓΣ Ασπροπύργου με 6,5-5,5. Τις νίκες σημείωσαν ο εντυπωσιακός Θανάσης Καραγιάννης επί του Χαραλαμπίδη, ο Αποστόλης Τσιροπούλας επί του Καλομενίδη, η Θεοδώρα Κουτσογιαννοπούλου επί της Γαλήνης Σαλαχίδη, ο Παναγιώτης Ρηγάτος επί του πολύ ισχυρού Μαλαματά, ο Πολυχρόνης Δρακόπουλος επί του Αλέξανδρου Παπαδόπουλου και η Φιλίππα Λιάπη επί της Γεωργιάδη. Ισόπαλη ήρθε η παρτίδα του Γιάννη Σπυρακόπουλου με τον Τεγκελίδη, ενώ ηττήθηκαν ο Δημήτρης Σκυριανόγλου από τον Καπαγιαννίδη, ο Γιάννης Νταϊφάς από τον Τσίλοβ, η Ειρήνη Λιάπη από τη Ρεββέκα Σαλαχίδη, ο Δημήτρης Λαδάς από τον Πεσσιρίδη και ο Παναγιώτης Καλόφωνος από τον Ανθόπουλο.\nΣτους άλλους αγώνες της κατηγορίας ο Πειραϊκός πέτυχε δύσκολη αλλά σημαντική νίκη επί του ΣΟ Παγκρατίου με 6,5-5,5, ο οποίος συνεχίζει χωρίς βαθμό την προσπάθειά του στον ΠΟΑ. Πολύ μεγάλης βαθμολογικής σημασίας νίκη που περιπλέκει πολύ τα πράγματα στην κατηγορία σημείωσε ο ΑΣ Παπάγου επικρατώντας του Ζήνωνα Γλυφάδας με 6,5-5,5. Στο άλλο επίσης δραματικό παιχνίδι που τελείωσε σχεδόν στις 5 το απόγευμα Πανελλήνιος και ΣΟ Νέας Φιλαδέλφειας ήρθαν ισόπαλοι με 6-6. Οπότε μετά τα σημερινά αποτελέσματα η ομάδα μας προηγείται με 6 βαθμούς και ακολουθούν Ασπρόπυργος και Πειραϊκός με 4 βαθμούς.\nΣτο Κύπελο Αττικής Φιλίας ο Σ.Ο. Αιγάλεω Α ηττήθηκε με 5-3 από το Σ.Ο. Παγκρατίου (νίκες για Παναγιώτη Λάσπα, Χαράλαμπο Ταταράκη και Ανδρέα Μαργαρίτη), ο ΣΟ Αιγάλεω Β με 6-2 από το Σ.Ο. Αμπελοκήπων (νίκη ο Ντίνος Κουτσογιαννόπουλος) ενώ ο Σ.Ο. Αιγάλεω Γ επικράτησε του Πανιωνίου ΓΣ Γ με 6-1,5. Οι αγώνες συνεχίζονται κανονικά την επόμενη Κυριακή 6 Φεβρουαρίου.\nΒαριά τραυματισμένος νοσηλεύεται στο Νοσοκομείο Ευαγγελισμός ο γνωστός ΥΜ Μιχάλης Τριβιζάς μετά από τροχαίο ατύχημα που συνέβη το βράδυ της Παρασκευής, όταν σύμφωνα με πληροφορίες παρασύρθηκε από φορτηγό, ενώ οδηγούσε το ποδήλατό του. Ο Μιχάλης που δίνει τη μεγάλη μάχη για τη ζωή έχει μεγάλη ανάγκη για αίμα. Αίμα μπορεί να δοθεί σε αιμοδοσία οποιουδήποτε νοσοκομείου με την επισήμανση ότι προορίζεται για το συγκεκριμένο ασθενή. Ευχόμαστε στο Μιχάλη ολόψυχα περαστικά και να τον ξαναδούμε σύντομα σε κάποιο από τα Οπεν που συνήθιζε να αγωνίζεται!\nΚάποια από τα παιδιά που συμμετέχουν στα μαθήματα σκάκι του σχολείου προπονούνται στο πρακτικό παιχνίδι!\nΤα τελευταία δύο χρόνια ο Σύλλογος Γονέων και Κηδεμόνων του 8ου Δημοτικού Αιγάλεω έχει πάρει μια θαυμάσια πρωτοβουλία εντάσσοντας μαθήματα σκάκι στις εξωσχολικές δραστηριότητες. Τα μαθήματα διεξάγονται κάθε Σάββατο και έχουν τροφοδοτήσει μάλιστα με παίκτες τις αναπτυξιακές ομάδες του Σ.Ο. Αιγάλεω. Επιπρόσθετα, θα θέλαμε να σημειώσουμε ότι το σχολείο συμμετείχε στο Ομαδικό Σχολικό Αττικής 2010, όπου πραγματοποίησε πολύ καλή εμφάνιση καταλαμβάνοντας την 14η θέση ανάμεσα σε 40 ομάδες παλεύοντας μέχρι τέλους για μια θέση στην προνομιούχο πρώτη εννιάδα που έδινε και πρόκριση για την τελική φάση του Πανελληνίου Σχολικού που διεξήχθη στη Χαλκιδική.\nΕμείς θα θέλαμε να δώσουμε συγχαρητήρια στο σχολείο για την αξιέπαινη αυτή προσπάθεια και ελπίζουμε και άλλα σχολεία στην περιοχή να συγκροτήσουν αντίστοιχα τμήματα με μαθήματα σκάκι!\nΔΕΥΤΕΡΗ ΝΙΚΗ ΣΤΟΝ ΠΟΑ ΜΕ 7,5-4,5 ΕΠΙ ΤΟΥ ΑΣ ΠΑΠΑΓΟΥ!\nΗ Θεοδώρα Κουτσογιαννοπούλου, ο Λεωνίδας Λιάσκος, ο Δημήτρης Σκυριανόγλου, ο Παναγιώτης Ρηγάτος, η Φιλίππα Λιάπη, η Ειρήνη Λιάπη και ο Πολυχρόνης Δρακόπουλος έδωσαν τον καλύτερό τους εαυτό για τη νίκη της ομάδας μας επί του ΑΣ Παπάγου! Στη φωτογραφία απεικονίζεται αριστερά και ο Ιάσων Αποστολάκος που σημείωσε νίκη στο Κύπελο Αττικής Φιλίας.\nΣε σωστό δρόμο φαίνεται να βρίσκεται η ομάδα μας μετά τη δεύτερη νίκη που σημείωσε επί του ΑΣ Παπάγου με 7,5-4,5. Η ομάδα μας πήρε από την αρχή προβάδισμα και έφτασε σε μια καθαρή νίκη επί ενός αξιόμαχου αντιπάλου, ο οποίος αγωνίστηκε και με μια σοβαρή έλλειψη (Παυλογιάννη). Νίκες σημείωσαν ο IM Θανάσης Καραγιάννης επί του Παναγιωτακόπουλου, ο Δημήτρης Σκυριανόγλου επί του Μαυρικάκη, η Θεοδώρα Κουτσογιαννοπούλου επί της Μιχαηλίδου, η Ειρήνη Λιάπη επί της Κουτσίδη, η Φιλίππα Λιάπη επί της Τσακνή και ο Παναγιώτης Ρηγάτος επί του Μπάτα. Ισοπαλίες έφεραν ο Λεωνίδας Λιάσκος με τον Καλοσκάμπη, ο Αποστόλης Τσιροπούλας με τον Καραχισαρίδη και ο Δημήτρης Λαδάς με το Μιχαηλίδη, ενώ ηττήθηκαν ο εκτός φόρμας Γιάννης Σπυρακόπουλος από το Ζενέλη, ο Πολυχρόνης Δρακόπουλος από το Γεωργαντά και ο Παναγιώτης Καλόφωνος από τον Κουτσίδη. Μετά το αποτέλεσμα αυτό φαίνεται ότι ο Σ.Ο. Αιγάλεω έχει πλέον στόχο ξεκάθαρα μια θέση στην πρώτη τριάδα, ενώ ο Α.Σ. Παπάγου θα παλέψει για να αποφύγει τον υποβιβασμό.\nΣτα άλλα παιχνίδια ξεχωρίζει η μεγάλη νίκη που σημείωσε ο ΓΣ Ασπροπύργου επί του Σ.Ο. Νέας Φιλαδέλφειας με 8-4. Ήταν η δεύτερη νίκη σε ισάριθμους αγώνες της ομάδας του Ασπροπύργου η οποία την άλλη Κυριακή φιλοξενεί την ομάδα μας. Σημαντική νίκη με μεγάλη βαθμολογική σημασία, σε ένα πραγματικά αμφίρροπο παιχνίδι, σημείωσε ο Πειραϊκός επί του Πανελληνίου με 6,5-5,5. Καθαρή νίκη με 8-4 σημείωσε και ο Ζήνων επί του Σ.Ο. Παγκρατίου δείχνοντας ότι θα είναι πιθανότατα μια από τις ομάδες που θα τερματίσουν στην πρώτη τριάδα. Αντίθετα, η ομάδα του Παγκρατίου όπως όλα δείχνουν θα δώσει μάχη για να αποφύγει τον υποβιβασμό.\nΣτο Κύπελο Αττικής Φιλίας η πρώτη μας ομάδα ηττήθηκε (με κενή σκακιέρα) από το ΣΜΑΟ Καισαριανής με 6-1,5, η δεύτερή μας ομάδα ζευγάρωσε τις νίκες της επικρατώντας του ΔΗΚΕΠ Άνω Λιοσίων με 4,5-3,5, ενώ η νεανική τρίτη μας ομάδα ηττήθηκε από τον ΑΣ Παπάγου με 5-3 (σημαντική νίκη του Γιώργου Καραγιάννη επί του Γιάγκου, του Ιάσωνα Αποστολάκου επί του Σουλάκη και της Μελίνας Παντελή).\nΤο εξώφυλλο του θαυμάσιου βιβλίου του Παναγή Σκλαβούνου, μιας πραγματικά επίπονης και πρωτότυπης εργασίας!\nΚυκλοφόρησε το εξαιρετικό βιβλίο «Έλληνες σκακιστές του 19ου αιώνα» του γνωστού σκακιστή του Ζήνωνα Γλυφάδας Παναγή Σκλαβούνου.\nΣτην Εισαγωγή του βιβλίου γίνεται μικρή αναφορά στην προ του 19ου αιώνα εποχή, στο βυζαντινό "ζατρίκιο", τους Φαναριώτες και σε σκακιστικές προσωπικότητες της μεταναγεννησιακής Ευρώπης, που είχαν ελληνική καταγωγή.Ακολουθεί η εξιστόρηση της πορείας του σκακιού στην απελευθερωμένη από την Οθωμανική κυριαρχία χώρα. Περιλαμβάνονται τα κεφάλαια: η Επτανησιακή σχολή, ο κύκλος των σκακιστών της Πάτρας, οι «στωικοί» και οι «άριστοι» των Αθηνών, Έλληνες σκακιστές του 19ου αιώνα που έζησαν στο εξωτερικό.Περιέχονται πολλά στοιχεία για τη σκακιστική δραστηριότητα του κορυφαίου Έλληνα σκακιστή του 19ου αιώνα ποιητή Λορέντζου Μαβίλη, στοιχεία για το "ελληνικό άνοιγμα" στο σκάκι, για τον επιθανάτιο θρήνο που έγραψε στην Πάτρα ο συνθέτης Ιωσήφ Λιμπεράλης όταν πέθανε ο Αμερικανός πρωταθλητής Πολ Μόρφυ, για τον πρώτο Έλληνα εκδότη σκακιστικού περιοδικού και άλλες άγνωστες ως σήμερα πληροφορίες. Στα Παραρτήματα υπάρχουν παρτίδες και σκακιστικά προβλήματα Ελλήνων εκείνης της περιόδου.\nΤο βιβλίο είναι έκδοση του συγγραφέα (τηλ. 6932146398, askl27@otenet.gr) και είναι σημαντικό για την αναγνώριση του ελληνικού σκακιού του 19ου αιώνα.\nΣυγχαρητήρια στον Παναγή για την πρωτότυπη δουλειά του που σίγουρα αξίζει να καταλαμβάνει μια θέση στη βιβλιοθήκη μας!\nΘΛΙΨΗ ΓΙΑ ΤΗ ΔΙΑΚΟΠΗ ΤΟΥ ΚΑΛΥΤΕΡΟΥ ΣΚΑΚΙΣΤΙΚΟΥ ΙΣΤΟΛΟΓΙΟΥ!\nΕίναι κρίμα που το καλύτερο Ελληνικό σκακιστικό ιστολόγιο http://www.skakistiko.blogspot.com/ σταμάτησε να λειτουργεί σύμφωνα με ανακοίνωση του διαχειριστή του. Aφήνει ένα μεγάλο κενό στην ενημέρωση του σκακιστικού κόσμου που το αγκάλιασε και το ανέδειξε ως κορυφαίο σκακιστικό ιστολόγιο. Απόλυτα κατανοητοί οι λόγοι για έναν άνθρωπο που έχει διάθεση προσφοράς και σέβεται την ελευθερία του λόγου, την οποία δε σέβονται οι άλλοι. Γιατί άλλο ελευθερία και άλλο ασυδοσία. Ελπίζουμε ο "Γάτος" κάποια στιγμή να αναθεωρήσει την απόφασή του και να επανέλθει στα διαδικτυακά δρώμενα δριμύτερος!\nΒασικός στόχος του Σ.Ο. Αιγάλεω είναι να δοθούν πολλές αγωνιστικές δυνατότητες στα παιδιά των αναπτυξιακών ομάδων!\nΗ νέα χρονιά μπήκε και ας δούμε ποια είναι τα σχέδια και οι στόχοι του Σ.Ο. Αιγάλεω για το 2011.\nΣτις διοργανώσεις της ΕΣΣΝΑ σχεδιάζεται, όπως κάθε χρόνο, όσο το δυνατό μαζικότερη εκπροσώπηση ειδικά βέβαια με τα παιδιά που στελεχώνουν τις αναπτυξιακές ομάδες. Ήδη στο Κύπελο Αττικής Φιλίας δηλώθηκαν τρεις ομάδες. Μεγάλη βάση θα δοθεί στα διασυλλογικά νεανικά όπου στόχος του σωματείου είναι καλές κατατάξεις σε όλες τις αναπτυξιακές διοργανώσεις. Μεγάλες ελπίδες υπάρχουν, μετά την κατάκτηση δυο συνεχόμενων Πρωταθλημάτων Παμπαίδων, για μια εξίσου ικανοποιητική πορεία και φέτος στη συγκεκριμένη διοργάνωση. Αν και πολλοί βασικοί παίκτες ανέβηκαν κατηγορία, ο κύριος κορμός της ομάδας ( Καλόφωνος, Λάσπας, Καυκαλάς, Φιλίππα Λιάπη, Καραγιάννης) αποτελείται από παίκτες που αποτελούν εγγύηση για μια καλή πορεία. Καλή πορεία αναμένουμε φέτος και στο Πρωτάθλημα Παίδων, αν και η ομάδα μας θα έχει χαμηλό μέσο όρο ηλικίας.\nΜεγάλη βάση θα δοθεί το 2011 στο σχολικό σκάκι με αναβάθμιση της επιτροπής σχολικού σκακιού του συλλόγου, τη διοργάνωση σχολικών πρωταθλημάτων και την ένταξη του σκακιού σε όσο το δυνατόν περισσότερα σχολεία στην περιοχή μας, που αποτελούν τις κυψέλες για τη στελέχωση των αναπτυξιακών ομάδων του σωματείου.\nΓια την περαιτέρω ανάπτυξη στις μικρές ηλικίες έχουν σχεδιαστεί τρία ανοιχτά τουρνουά για παιδιά (Εαρινό, Καλοκαιρινό, Φθινοπωρινό), ενώ προβλέπεται να διοργανωθούν τουλάχιστον δύο εσωτερικά πρωταθλήματα. Επίσης, εκδηλώσεις μικρότερης κλίμακας για παιδιά που μόλις ξεκίνησαν το σκάκι ή σαν πρώτη επαφή με αυτό.\nΕπιπρόσθετα έχουν σχεδιαστεί και τρία ανοιχτά τουρνουά (14ο, 15ο και 16ο Όπεν) με το πρώτο να ξεκινά στα μέσα Φλεβάρη.\nΤο βασικό βέβαια πρόβλημα είναι η έλλειψη οικονομκών πόρων για να γίνουν πολύ περισσότερα. Η αναμενόμενη μείωση των κονδυλίων από κρατικούς φορείς και από ιδιώτες χορηγούς λόγω οικονομικής κρίσης έχει φέρει πολλά σωματεία σε οριακή κατάσταση. Και το μέλλον σε αυτόν τον τομέα δεν αναμένεται ευοίωνο για αρκετά χρόνια ακόμη.\nΟ Γιώργος Κουλαξουζίδης μετά από τρία επιτυχημένα χρόνια στη Σκακιστική Ακαδημία Χαλκίδας, επέστρεψε στα πάτρια εδάφη και θα αγωνίζεται με τη φανέλα που από μικρό παιδί αγαπούσε: αυτή του Σ.Ο. Αιγάλεω!\nΤην Κυριακή 16 Ιανουαρίου με αντίπαλο τον πολύ ισχυρό Ζήνωνα Γλυφάδας ξεκινάει τις υποχρεώσεις του στον ΠΟΑ η ομάδα του Σ.Ο. Αιγάλεω. Πρόκειται για πουλ οχτώ ομάδων με τις τρεις πρώτες να ανεβαίνουν στην Α Εθνική κατηγορία και τις δυο τελευταίες να υποβιβάζονται. Όλες οι ομάδες παρουσιάζονται ισχυρές και περίπου ισοδύναμες με αποτέλεσμα να μην είναι εύκολο να γίνουν προβλέψεις. Στόχος του Σ.Ο. Αιγάλεω είναι μια καλή εμφάνιση και είσοδος στην πρώτη τριάδα, αν και είναι εξαιρετικά δύσκολο να συμμετάσχει στην τελική φάση της Α Εθνικής για οικονομικούς λόγους, εκτός αν οι αγώνες γίνουν στην Αθήνα.\nΤο πρόγραμμα του Σ.Ο. Αιγάλεω είναι το παρακάτω:\n1η αγωνιστική (16/1): Σ.Ο. Αιγάλεω - Ζήνων Γλυφάδας\n2η αγωνιστική (23/1): Σ.Ο. Αιγάλεω - ΑΣ Παπάγου\n3η αγωνιστική (30/1): Γ.Σ. Ασπροπύργου - Σ.Ο. Αιγάλεω\n4η αγωνιστική ( 6/2): Σ.Ο. Αιγάλεω - Πανελλήνιος ΓΣ\n5η αγωνιστική (13/2): Σ.Ο. Παγκρατίου - Σ.Ο. Αιγάλεω\n6η αγωνιστική (20/2): Σ.Ο. Αιγάλεω - Πειραϊκός\n7η αγωνιστική (27/2): Σ.Ο. Νέας Φιλαδέλφειας - Σ.Ο. Αιγάλεω\nΗ προκήρυξη του ΠΟΑ όπως και η γενική προκήρυξη των διασυλλογικών πρωταθλημάτων είναι αναρτημένες στην επίσημη ιστοσελίδα της ΕΣΣΝΑ.\nΕπιπλέον, την Κυριακή 16 Ιανουαρίου ξεκινάει και το Κύπελο Αττικής Φιλίας, μια ενδιαφέρουσα διοργάνωση που δίνει τη δυνατότητα τόσο στους αναπληρωματικούς παίκτες αγωνιστούν, όσο και στα παιδιά των αναπτυξιακών ομάδων να αποκτήσουν περισσότερες εμπειρίες. Ο Σ.Ο. Αιγάλεω θα αγωνιστεί με τρεις ομάδες.\nΔΙΚΑΙΩΜΑ ΣΥΜΜΕΤΟΧΗΣ: Έχουν όλοι ανεξαρτήτως δυναμικότητας ή ένταξής τους σε σκακιστικό σύλλογο. Συμμετοχή δωρεάν. Θα δοθούν κύπελα και μετάλλια στους πρώτους.


Καίτη Βασιλάκου: Μεγάλοι άνδρες με μικρές ζωές\nΑπό τους επιφανείς αρχαίους Έλληνες (για τους αφανείς δεν έχουμε ιδέα) μακροβιότατος υπήρξε ο βασιλιάς της Σπάρτης Αγησίλαος Β΄ (444-361 π Χ). Πέθανε σε ηλικία 83 ετών και πολεμούσε ως το τέλος σχεδόν της ζωής του. Αν δεν τον έπαιρνε ο Χάρος, θα πολεμούσε ακόμα. Γερό σκαρί με άλλα λόγια.\nΟ Σωκράτης (469- 399 π Χ) υποχρεώθηκε ως γνωστόν να πιει το κώνειο σε ηλικία 70 ετών. Δεν ξέρουμε πόσο θα ζούσε ακόμα, αν τον άφηναν ήσυχο οι συμπολίτες του.\nΟ μαθητής του Πλάτων (427-347 π Χ) έφτασε κι αυτός τα 80 χρόνια και έφυγε από τη ζωή πλήρης ημερών.\nΣυμπέρασμα: όταν κανείς ασχολείται με τη φιλοσοφία , έχει πολλές ελπίδες να φτάσει στα γεράματα. Αρκεί να μην τον βάλουν στο μάτι οι σύγχρονοί του.\nΤον Αριστοτέλη (384-322 π Χ) τον είχε βάλει στο μάτι το αντιμακεδονικό κόμμα. Μετά το θάνατο του μαθητή του Μ. Αλεξάνδρου κατηγορήθηκε για ασέβεια και αναγκάστηκε να φύγει από την Αθήνα για να αποφύγει μια στημένη δίκη. Πέθανε 62 χρονών από στομαχικό νόσημα και γεμάτος θλίψη για την καταδίωξή του. Ευτυχώς για την ανθρωπότητα είχε προλάβει να αφήσει πίσω το μεγάλο του έργο. Δεν ξέρουμε όμως τι άλλο θα μπορούσε να είχε γράψει, αν ζούσε ακόμα καμιά εικοσαριά χρόνια.\nΟι μεγάλοι μας τραγικοί έζησαν κι αυτοί πολλά χρόνια για τα μέτρα της εποχής.\nΈτσι ο Αισχύλος (525-456 π Χ) πέθανε σχεδόν 70 χρονών στη Γέλα της Σικελίας όπου είχε πάει ταξιδάκι. Παρά την ηλικία του δεν δίσταζε να μπαίνει στα καράβια και να ταξιδεύει σε μια εποχή που τα ταξίδια δεν ήταν ούτε τόσο ασφαλή ούτε τόσο άνετα. Πάλι καλά που δεν πιάστηκε αιχμάλωτος από τίποτα πειρατές, όπως είχε πάθει ο Πλάτων που κι αυτός πηγαινοερχόταν στη Σικελία και χρειάστηκε μετά να κάνουν έρανο οι φίλοι του για να μαζέψουν τα λύτρα και να τον απελευθερώσουν.\nΟ ωραίος και ερωτύλος Σοφοκλής (496-406 π Χ), ο χαϊδεμένος των Αθηναίων, έφτασε τα 90 χρόνια ( ο αθεόφοβος) σε πλήρη πνευματική διαύγεια και ακμή, ασχέτως ότι οι γιοι του τον έσυραν στα δικαστήρια για να αναλάβουν την κηδεμονία του (και την περιουσία του) με το αιτιολογικό ότι είχε ξεμωραθεί. Ο γέρων Σοφοκλής διάβασε ενώπιον του δικαστηρίου την τραγωδία που έγραφε εκείνο τον καιρό, τον Οιδίποδα επί Κολωνώ, απέδειξε ότι τα είχε τετρακόσια και κατόπιν τούτου συνέχισε να είναι αυτεξούσιος, μέχρι που πέθανε.\nΟ Ευριπίδης (485-406 π Χ) έφτασε κι εκείνος στη σεβαστή ηλικία των 79 χρόνων και πέθανε στην αυλή του μακεδόνα βασιλιά Αρχέλαου.\nΣυμπέρασμα: και η καλλιτεχνική δημιουργία, όταν συνδυάζεται με την αποδοχή και την αναγνώρισή της από τους σύγχρονους είναι εγγύηση κατά κάποιο τρόπο για μια πολύχρονη ζωή.\nΟ Αριστοφάνης (περ.446-περ.386 π Χ) αντίθετα πέθανε γύρω στα εξήντα του, άρα το γέλιο δεν μακραίνει τη ζωή, ιδίως, αν πασχίζεις να κάνεις τους άλλους να γελάσουν, ενώ εσύ δεν γελάς καθόλου.\nΟ Ξενοφών (427-355 π Χ) έφτασε κι αυτός τα 72 χρονάκια παρά τις περιπέτειές του με τους Μύριους, τότε που γυρόφερνε στις άγριες περιοχές της Μικράς Ασίας που παρά λίγο να του στοιχίσουν τη ζωή. Επέστρεψε στα ελληνικά εδάφη σώος και αβλαβής και πέθανε εν ειρήνη, αλλά ως εξόριστος, γιατί αν και Αθηναίος, είχε ταχθεί φανερά υπέρ των Σπαρτιατών.\nΟ συνάδελφός του Θουκυδίδης (460-398 π Χ) έζησε λιγότερο. Πέθανε 62 χρονών, εξόριστος κι αυτός από την Αθήνα κι έτσι δεν πρόφτασε να τελειώσει την ιστορία του Πελοποννησιακού Πολέμου που συνέγραφε. Τη συνέχισε ο Ξενοφών.\nΟ Περικλής (495-429 π Χ) ήταν 66 χρονών, όταν αρρώστησε από το λοιμό που είχε πλήξει την Αθήνα και πέθανε άδοξα στο κρεβάτι του μαζί με πολλούς άλλους ανώνυμους συμπολίτες του που πέθαναν κι εκείνοι άδοξα, συνωστισμένοι μέσα στα τείχη της πόλης, ενώ απέξω γυρόφερνε ο σπαρτιατικός στρατός λεηλατώντας την Αττική.\nΟ Θεμιστοκλής (527-459 π Χ) πάλι που έκανε την Αθήνα μεγάλη ναυτική δύναμη και σ’ αυτόν κυρίως οφείλεται η νίκη στη ναυμαχία της Σαλαμίνας και η οριστική απαλλαγή της Ελλάδας από τους Πέρσες πέθανε στην Περσία ως σατράπης -τι ειρωνεία! - στα 68 του χρόνια. Εξόριστος εννοείται κι αυτός από την Αθήνα.\nΟ Φίλιππος Β΄ (382-336 π Χ) πρόλαβε, πριν δολοφονηθεί στα 46 του χρόνια, να ενώσει με το έτσι θέλω τους απείθαρχους Έλληνες που έβγαζαν καντήλες στην ιδέα μιας πανελλήνιας ένωσης. Καλά δεν έκανε;\nΟ Επίκουρος (341-270 π Χ) ο φιλόσοφος της ευχαρίστησης, πέθανε 71 χρονών, αφού έζησε μια ήσυχη και λιτή ζωή, χωρίς άγχος και νεύρα. Παράδειγμα προς μίμησιν.\nΟ Επίκτητος (50-125 μ Χ). ξεκίνησε από δούλος και στο τέλος βρέθηκε να διευθύνει τη δική του φιλοσοφική σχολή και να δίνει μαθήματα στωικής υπομονής. Δεν παντρεύτηκε ποτέ και γι’ αυτό έζησε κι εκείνος ατάραχος και γαλήνιος ως τα 75 του χρόνια.\nΆλλος ένας επιφανής πρόγονος: ο Ηρώδης ο Αττικός (103-179 μ Χ), ο πολύ γνωστός μας άγνωστος. Πάμπλουτος, κολλητός με τους Ρωμαίους, έζησε καλή ζωή και πέθανε 76 χρονών στη βίλα του στην εξοχή. Από μαρασμό λένε. Και οι πλούσιοι έχουν βάσανα.\nΑφήνοντας την αρχαία Ελλάδα και περνώντας στη Ρώμη παρατηρούμε ότι οι μεγάλοι άνδρες πεθαίνουν τώρα μια ώρα αρχύτερα.\nΟ Ιούλιος Καίσαρ (101- 44 π Χ) δολοφονήθηκε από τον Βρούτο, όταν ήταν μόλις 57 χρονών. Είχε κάνει εν τω μεταξύ πολλά και σπουδαία πράγματα, μόνο που δεν πρόλαβε να γίνει βασιλιάς, όπως κρυφά επιθυμούσε. Του ματαίωσε τα σχέδια ο Βρούτος.\nΟ Οκταβιανός Αύγουστος (63 πΧ-14 μ Χ) έφτασε στη σεβαστή για την εποχή του ηλικία των 77 χρόνων. Λίγο πριν πεθάνει, είπε σε αυτούς που τον παράστεκαν: «Σας άρεσε η παράσταση;» Η παράσταση ήταν όλα όσα έκανε για να γίνει μονοκράτορας και να μείνει ως το τέλος στην εξουσία. Καλή ήταν η παράσταση, ιδίως στο σημείο εκείνο που έπεισε τους Ρωμαίους ότι η δημοκρατία συνεχιζόταν.\nΟ Μάρκος Αντώνιος (83 -30 π Χ) αυτοκτόνησε, ως γνωστόν, σε ηλικία 53 ετών μετά την ήττα του κατά τη σύγκρουσή του με τον Οκταβιανό. Πρόλαβε ωστόσο να ερωτευτεί την Κλεοπάτρα και να ζήσει μαζί της αξέχαστες στιγμές. Ας πρόσεχε όμως. Από τη μια η Κλεοπάτρα, από την άλλη ο Οκταβιανός, δεν είχε μέλλον αυτός ο άνθρωπος.\nΚαλιγούλας (12-41 μ Χ). Μεγάλος άνδρας δεν υπήρξε, αλλά έμεινε στην Ιστορία για τις τρέλες του. Δολοφονήθηκε στο άνθος της ηλικίας του, μόλις 29 χρονών, από κάποιον έμπιστο της προσωπικής φρουράς του. Ο οποίος προφανώς δεν άντεξε στο γεγονός ότι ο Καλιγούλας είχε χρίσει συγκλητικό το άλογό του, ενώ εκείνον δεν τον είχε χρίσει τίποτα.\nΝέρων (37-68 π Χ). Άλλος ένας που πέθανε στο άνθος της ηλικίας του, 31 έτους, αφού προηγουμένως έκανε ό,τι μπορούσε για να μείνει στη μνήμη των ανθρώπων. Η σύγκλητος που δυσκολευόταν να καταλάβει τις βαθύτερες προθέσεις του τον χαρακτήρισε δημόσιο κίνδυνο και τον ανάγκασε να αυτοκτονήσει.\nΟ Αδριανός (76-138 π Χ) που η Ιστορία τον κατατάσσει ανάμεσα στους πέντε καλύτερους αυτοκράτορες της Ρώμης, πέθανε 62 χρονών κακήν κακώς μετά από παρατεταμένη ασθένεια που τον οδήγησε σε επανειλημμένες απόπειρες αυτοκτονίας. Στο τέλος της ζωής του είχε καταντήσει νευρικός, ευερέθιστος, καχύποπτος και μισάνθρωπος. .\nΟ Μάρκος Αυρήλιος (121-180 μ Χ) ήταν 59 χρονών, όταν πέθανε και άφησε στο θρόνο τον παράφρονα γιο του Κόμμοδο, ένα όνειδος για το γενναίο στρατηλάτη αυτοκράτορα με τη βαθιά φιλοσοφική σκέψη.\nΑς περάσουμε σιγά-σιγά τώρα στη Βυζαντινή Αυτοκρατορία:\nΟ Μέγας Κωνσταντίνος (227-337 μ Χ) πέθανε στα 65 του χρόνια, αφού πρόλαβε να νομιμοποιήσει το χριστιανισμό και να εξοντώσει τη γυναίκα του και ένα του γιο.\nΟ ανιψιός του Ιουλιανός (482-565 μ Χ) πέθανε νεότατος, 32 χρονών, από κάποιο δόρυ που καρφώθηκε στα πλευρά του την ώρα που μαχόταν τους Πέρσες. Φήμες λένε ότι το δόρυ ήταν από χέρι χριστιανού και όχι Πέρση. Έτσι λέει και ο Λιβάνιος, εμείς όρκο δεν παίρνουμε.\nΟ Θεοδόσιος ο Α΄(347-395 μ Χ) ήταν μόλις 48 χρονών, όταν πέθανε. Εν τω μεταξύ είχε προλάβει να χωρίσει την αυτοκρατορία σε ανατολικό και δυτικό τμήμα, να καταργήσει τους ολυμπιακούς αγώνες και να θέσει εκτός νόμου όσους δεν ήταν χριστιανοί. Οι χριστιανοί τιμής ένεκεν τον αποκαλούν μέγα, αλλά μέγας δεν υπήρξε.\nΟ Ιουστινιανός (482-565 μ Χ) κορακοζώητος κι αυτός, έφτασε τα 83 χρόνια. Έθαψε τη γυναίκα του Θεοδώρα που πέθανε 48 χρονών και συνέχισε να βασιλεύει και να αρνείται να μιλήσει ελληνικά. Δεν πειράζει, εμείς τον θεωρούμε Έλληνα κι ας μην ήταν.\nΟ Ηράκλειος (547-641 μ Χ) κατάφερε να φτάσει ως τα 76 του χρόνια. Έζησε ένδοξες μέρες πολεμώντας τους Πέρσες, έφερε πίσω τον τίμιο Σταυρό που είχαν κλέψει, αλλά πέθανε τρελός, όταν είδε τους Άραβες να κατακτούν εδάφη της αυτοκρατορίας που με τόσο κόπο είχε υπερασπιστεί.\nΟ Κωνσταντίνος Ζ΄ ο Πορφυρογέννητος (905-959 μ Χ) έζησε ως τα 54 χρόνια του. Υπάρχουν υποψίες ότι τον δηλητηρίασε ο γιος και διάδοχός του Ρωμανός ο Β΄ ή η νύφη του Θεοφανώ, σεσημασμένη δολοφόνος αυτοκρατόρων.\nΝικηφόρος Φωκάς (912-969) . Βρέθηκε στα αυτοκρατορικά του διαμερίσματα με κομμένο το κεφάλι μετά από συνωμοσία της Θεοφανώς και του φίλου της Ιωάννη Τσιμισκή. Ήταν 57 χρονών.\nΙωάννης Τσιμισκής (925-976). Λίγα χρόνια χάρηκε το θρόνο κι αυτός. Πέθανε στα 51 του από επιδημία τύφου ή ίσως από δηλητηρίαση. Μην ξεχνάμε ότι εκεί γύρω κυκλοφορούσε και η Θεοφανώ.\nΒασίλειος Β΄ Βουλγαροκτόνος (958-1025) Γενναίος αυτοκράτορας, αλλά αυτό που τύφλωσε 14.000 Βούλγαρους αιχμαλώτους αφήνοντας έναν μονόφθαλμο ανά εκατό άτομα για να οδηγήσει τους υπόλοιπους πίσω στα μέρη τους, ήταν βάρβαρο – να τα λέμε όλα. Αλλά είμαστε στο Μεσαίωνα, όπου η τύφλωση ήταν της μόδας τότε. Πέθανε 67 χρονών.\nΚωνσταντίνος ΙΑ΄ Παλαιολόγος (1404- 1453). Ο αγαπημένος μας αυτοκράτορας που δήλωσε στο Μωάμεθ ότι είναι Έλληνας (επί τέλους το κατάλαβαν εκεί στην Κωνσταντινούπολη έστω και αργά ότι δεν ήταν απόγονοι των Ρωμαίων). Σκοτώθηκε στα 49 του χρόνια υπερασπίζοντας τη Βασιλεύουσα .\nΑς αναφέρουμε και δύο αυτοκράτειρες:\nΕιρήνη η Αθηναία (752-803). Η ντροπή των Ελλήνων. Κυβέρνησε την αυτοκρατορία παραγκωνίζοντας το γιο της και στο τέλος τον τύφλωσε για να μην μπερδεύεται στα πόδια της. Όσο καιρό κυβέρνησε, τα έκανε όλα θάλασσα. Πέθανε 51 χρονών εξόριστη στην Πριγκιπόνησο.\nΖωή η Πορφυρογέννητη (978-1050). Ζωηρή και όμορφη πενηντάρα που ανέβηκε στο θρόνο, παντρεύτηκε τρεις φορές, δολοφόνησε ένα εκ των συζύγων της για να πάρει τον επόμενο και πέθανε 72 χρονών.\nΚαι μια πριγκίπισσα που ήθελε να γίνει αυτοκράτειρα, αλλά δεν τα κατάφερε:\nΆννα Κομνηνή (1083-1148), κόρη του Αλέξιου Α΄ Κομνηνού. Όταν πέθανε ο πατέρας της, οργάνωσε συνομωσία κατά του αδελφού της και νόμιμου διαδόχου, αλλά απέτυχε. Κάθισε τότε κι έγραψε την «Αλεξιάδα» για να παρηγορηθεί. Πέθανε 65 χρονών.\nΠολύ γρήγορα ας αναφέρουμε και μερικούς μεγάλους της Ευρώπης:\nΔάντης Αλιγκέρι (1265-1321) 56 χρόνια ζωής.\nΛεονάρντο ντα Βίντσι (1452-1519) 67 χρόνια.\nΣαίξπηρ (1564-1616) 52 χρόνια.\nΜολιέρος (1622-1673) 51 χρόνια.\nΝεύτων (1642-1727) 84 χρόνια.\nΜέγας Πέτρος (1672-1725) 53 χρόνια.\nΜότσαρτ (1756-1791) 35 χρόνια.\nΜέγας Ναπολέων (1769-1821) 52 χρόνια.\nΜπετόβεν (1770-1827) 57 χρόνια.\nΒαν Γκογκ (1853-1890) 37 χρόνια.\nΜοναδικός κορακοζώητος, όπως βλέπουμε, υπήρξε ο Νεύτων.\nΆφησα τελευταίο τον πιο σημαντικό, κατά τη γνώμη μου, άνδρα όλων των εποχών, τον Μέγα Αλέξανδρο (356-323 π Χ). Πέθανε 33 χρονών έχοντας προλάβει μέσα σε ελάχιστα χρόνια να αλλάξει τη ροή της παγκόσμιας Ιστορίας για πάντα. Η αιτία του θανάτου του είναι άγνωστη, αν και διατυπώνονται πολλές εικασίες. Η δική μου γνώμη είναι ότι ο Αλέξανδρος είχε τελειώσει με τη ζωή από τη στιγμή που οι στρατιώτες του τον ανάγκασαν να σταματήσει την πορεία του προς τα εμπρός και να επιστρέψει στη Βαβυλώνα. Ο θάνατός του ήταν απλώς το βιολογικό του τέλος, αλλά το πραγματικό του τέλος είχε συμβεί εκεί, στις μακρινές Ινδίες.\nΟι Μεγάλοι της Ιστορίας μεγαλούργησαν, όσο ακόμα ήταν μικροί. Το γεγονός ότι δεν πρόλαβαν να φτάσουν σε βαθιά γεράματα, μπορεί να είναι λυπηρό, γιατί δεν ξέρουμε τι άλλο σπουδαίο θα σκάρωναν, ίσως όμως πάλι να τους έσωσε από πολλά στραβοπατήματα και αποτυχίες που θα αμαύρωναν τη δόξα τους.\nΕμπιστευθείτε την Ιστορία, αυτή ξέρει πότε πρέπει να αποσύρει τις μαριονέττες της από τη σκηνή.


Ώρα να μαζευόμαστε | ΠΑΟΚ Το Σχόλιο της Ημέρας | PAOK24\nΏρα να μαζευόμαστε\nΉρθε ο Μακ, έρχεται και ο τερματοφύλακας #PAOK\nΟλοκληρώθηκε και η τέταρτη μέρα του βασικού σταδίου της προετοιμασίας με τον ΠΑΟΚ, στην οποία είχαμε μία πολύ σημαντική έλευση. Ο Ρόμπερτ Μακ είναι παίκτης της ομάδας από σήμερα και βλέπουμε για πόσο.\nΟ Μακ είναι μία μεταγραφή που για εμένα αυτή τη στιγμή, είναι νούμερο ένα στη χώρα. Γιατί είχε 28 συμμετοχές σε μεγάλη ομάδα, καλά νούμερα με 6 γκολ και 5 ασίστ, ήταν με λίγα λόγια ενεργός και έχει εξαιρετική ηλικία. Ότι και να πούνε οι ανταγωνιστές μας, καλύτερη επιλογή δεν έχουν, εκτός κι αν θεωρούν τον ανενεργό Εμενίκε που κατηγορήθηκε για στημένα και λέει πως είναι 30 ετών, πως είναι καλύτερη.\nΗ χαρά στο πρόσωπο του Μακ ήταν όλα τα λεφτά. Και θα κρατήσω αυτή γιατί είναι ξεκάθαρη η ανακούφιση στο πρόσωπό του.\nΣτου τερματοφύλακα σήμερα το βράδυ ο ΠΑΟΚ καλείται να αποφασίσει αν αξίζει τα λεφτά που ζητάει ο Οτσόα ή αν είναι προτιμότερο να επενδύσει στον εν δυνάμει Αργεντίνο διεθνή Ροντρίγκο Ρέι. Και ουρά των δύο, ο Μπόικο που πλέον τα οικονομικά δεδομένα της περίπτωσής του είναι βολικά στον ΠΑΟΚ έστω και μέσω δανεισμού.\nΑύριο θα γνωρίζουμε ποιον τερματοφύλακα θα επιλέξει ο ΠΑΟΚ αφού σύμφωνα με όλες τις πληροφορίες έχει στα χέρια του και τις τρεις τελικές προτάσεις.\nΜε λίγα λόγια, με απλά ελληνικά, ο ΠΑΟΚ θα αποφασίσει ποιον από τους τρεις θα πάρει. Και το θέμα σήμερα φτάνει στον Ιβάν για να τελειώσει μία και καλή.\nΣτη προπόνηση ο Στανόγιεβιτς άρχισε να δοκιμάζει το 3-5-2, κάτι που ξέραμε πως θα κάνει απλά δεν το περιμέναμε τόσο νωρίς. Αντιλαμβανόμαστε τους λόγους που ψάχνεται νωρίτερα και καλά κάνει.\nΑυτά για σήμερα, αύριο είναι μία μέρα ανακοινώσεων.


Στέλιος Μιχαηλίδης 24/10/2017, No 1296\nΑπεργία πείνας έξω από την ΕΣΗΕΑ\nΔιήμερη απεργία αποφάσισε η ΕΣΗΕΑ για την Τρίτη 24 και Τετάρτη 25 Οκτώβρη. Η απεργία αναμένεται να συμπεριλάβει και τα υπόλοιπα σωματεία των ΜΜΕ, μετά τη συνεδρίαση του διασωματειακού που συνεδρίαζε την ώρα που η Ε.Α πήγαινε στο τυπογραφείο.\nΟι Financial Crimes καλούν σε απεργιακή συγκέντρωση την πρώτη μέρα της απεργίας στις 11πμ έξω από την ΕΣΗΕΑ (Ακαδημίας 20) και την Τετάρτη το μεσημέρι στο ίδιο μέρος, θα πραγματοποιηθεί ευρεία σύσκεψη των συνδικαλιστικών ενώσεων, της διοίκησης του ΕΔΟΕΑΠ και του Μεικτού Συμβουλίου της ΕΣΗΕΑ (εκπρόσωποι από κάθε ΜΜΕ), για την κλιμάκωση των κινητοποιήσεων.\nΣτην απεργία κατέληξε το Δ.Σ της Ένωσης Συντακτών το πρωί της Δευτέρας. Η κρισιμότητα των ημερών για το μέλλον του ΕΔΟΕΑΠ, του ταμείου επικουρικής ασφάλισης και περίθαλψης του κλάδου, σήμαινε ότι το σύνολο των μελών του Δ.Σ μιλήσανε για απεργία. Με 6 ψήφους επικράτησε η πρόταση για 48ωρη απεργία από τη μεριά των παρατάξεων που πρόσκεινται σε ΣΥΡΙΖΑ και δεξιά, με βάση την - αμφισβητούμενη από μεγάλη μερίδα του κλάδου - πρόταση της ηγεσίας της ΕΣΗΕΑ στις διαπραγματεύσεις. 4 ψήφους έλαβε η πρόταση της αντιπολίτευσης (συμπεριλαμβανομένης και της Πρωτοβουλίας για την Ανατροπή) για απεργία διαρκείας με αίτημα τη νομοθέτηση πόρου για τον ΕΔΟΕΑΠ που θα αντικαταστήσει το κατηργημένο Αγγελιόσημο. Μία ψήφο έλαβε η πρόταση του ΠΑΜΕ για 48ωρη απεργία την άλλη βδομάδα, με το επιχείρημα της “καλύτερης προετοιμασίας”.\nΗ εξέλιξη αυτή, το ξέσπασμα της 48ωρης απεργίας με προοπτική κλιμάκωσης, είναι αποτέλεσμα δύο παραγόντων. Αφενός του ότι η ώρα μηδέν για τον ΕΔΟΕΑΠ έχει φτάσει. Αφετέρου, της πίεσης που μπαίνει από μεγάλο κομμάτι του κλάδου για απεργιακή απάντηση, με κορύφωση την απεργία πείνας των 4 γυναικών δημοσιογράφων στο πεζοδρόμιο της Ακαδημίας 20.\nΗ κυβέρνηση έφτασε να καταθέσει πρόταση σύμφωνα με την οποία οι εισφορές των εργαζόμενων θα βρίσκονται στο 6%, η εισφορά για τους εργοδότες θα κυμαίνεται στο 8%, και προτείνεται κι ένας “πόρος” μόλις 2% επι του τζίρου των επιχειρήσεων στα ΜΜΕ. Συγκριτικά να αναφέρουμε ότι το Αγγελιόσημο σήμαινε ότι τα αφεντικά πλήρωναν εισφορά που έφτανε μέχρι και το 20% των διαφημιστικών τους εσόδων. Η ηγεσία της ΕΣΗΕΑ απαιτούσε η εισφορά από τον τζίρο των εργοδοτών να φτάνει το 5%. Ενώ τα αφεντικά απ’ τη μεριά τους προσπαθούν να ελαχιστοποιήσουν έως και να μηδενίσουν τις δικές τους εισφορές και να φέρουν μια σειρά αλλαγές στο χαρακτήρα του ταμείου, όπως το να έχουν θέση στη διοίκησή του, πρόσβαση στα αρχεία του κλπ.\nΠαρ'όλα αυτά η εξελίξεις της τελευταίας βδομάδας ήταν δραματικές. Η πρόταση της κυβέρνησης είχε σταλεί στην τρόικα προκειμένου να δώσουν οι δανειστές την άδειά τους για να νομοθετηθεί.\nΗ απάντηση των τεχνικών κλιμακίων της τρόικας ήταν θετική για τον μεν “πόρο” του 2% “εφόσον συμφωνήσουν και οι εργοδότες”, αλλά μίλαγε για αναγκαστική σύνδεσή του με τον ΕΟΠΥΥ. Απειλείται δηλαδή να δοθεί τέλος στον αυτοδιαχειριζόμενο χαρακτήρα του ταμείου, όπου οι ίδιοι οι ασφαλισμένοι, οι εργαζόμενοι και οι συνταξιούχοι, ήταν μέτοχοί του κι εξέλεγαν τη διοίκησή του. Ουσιαστικά το ταμείο θα πρέπει να λειτουργεί σύμφωνα με τους κανόνες των δανειστών.\nΑκόμα και με αυτά τα δεδομένα όμως η ώρα της απεργιακής σύγκρουσης δεν ήταν δεδομένο ότι είχε έρθει για την ηγεσία της ΕΣΗΕΑ. Οι προσκείμενες σε δεξια και ΣΥΡΙΖΑ παρατάξεις της ηγεσίας παρότι είχαν στα χέρια τους ήδη από τις 4 Ιούλη, την απόφαση από μια μαζικότατη συνέλευση του ΕΔΟΕΑΠ και η οποία μίλαγε για απεργία διαρκείας σε όλα τα ΜΜΕ, προτίμησαν τα παζάρια με αφεντικά και κυβέρνηση. Μια διαδικασία που έφερνε απανωτούς συμβιβασμούς.\nΤις πιέσεις για απεργία προσπάθησαν να τις εκτονώσουν με δυο 24ωρες απεργίες, που αφέθηκαν μάλιστα στην τύχη τους, χωρίς την παραμικρή οργάνωση.\nΧρειάστηκε να κατέβουν σε απεργία πείνας 4 συνταξιούχες γυναίκες δημοσιογράφοι, να στηθούν αντίσκηνα στο πεζοδρόμιο, να κερδίσουν συμπαράσταση από συναδέλφους κι όχι μόνο, για να αναγκαστεί η συνδικαλιστική ηγεσία να προχωρήσει σε απεργία.\nΑκόμα και με αυτά τα δεδομένα όμως δίνεται ξανά η ευκαιρία να βγει ο κλάδος στη μάχη. Κι αυτή η ευκαιρία δεν πρέπει να πάει χαμένη.\nΕίναι η απεργία που περίμεναν χιλιάδες εργαζόμενοι και συνταξιούχοι για να μπούν μπροστά και να σώσουν τον ΕΔΟΕΑΠ. Πρέπει να σημάνει συναγερμός σε κάθε ΜΜΕ και να μην περάσει καμία προσπάθεια απεργοσπασίας. Η βάση πρέπει να πάρει την απεργία στα χέρια της, να επιβάλλει την επιτυχιά της, το πλαίσιό της και την κλιμάκωσή της.\nΔεν μπορεί να αφεθεί η μάχη στα χέρια της πλειοψηφίας του ΔΣ της ΕΣΗΕΑ. Πρώτον γιατί η ίδια η πρότασή της δεν σώζει τον ΕΔΟΕΑΠ κι όπως και οι προτάσεις κυβέρνησης κι αφεντικών βάζει τους ασφαλισμένους να πληρώσουν, ρίχνοντας στα μαλακά τους εργοδότες. Και δεύτερον γιατί στη μέχρι τώρα διαδρομή της έχει δείξει ότι μόνο μαχητικές διαθέσεις δεν έχει.\nΕίναι ώρα να μιλήσουν οι απλοί εργαζόμενοι των ΜΜΕ και ξεκινώντας από τη 48ωρη απεργία να επιβάλλουν μια απεργία διαρκείας που θα διεκδικήσει τη σωτηρία του ταμείου, αναγκάζοντας αφεντικά και κράτος να πληρώσουν για αυτή. Και μαζί με τη σωτηρία του ταμείου, να μπει τέλος στο καθεστώς γαλέρας που επικρατεί στην πλειοψηφία των ΜΜΕ, ηλεκτρονικών κι έντυπων, με τις απληρωσιές, τις απολύσεις και τις άθλιες συνθήκες εργασίας. Αυτό σημαίνει μια απεργία οργανωμένη, περιφρουρημένη, που το μόνο έντυπο που θα τυπώνεται, η μόνη εκπομπή που θα προβάλεται, το μόνο σάητ που θα ανανεώνεται θα είναι το απεργιακό δελτίο. Αυτό στα χέρια των απεργών που θα δίνει φωνή στον κόσμο που παλεύει κι όχι στα παπαγαλάκια.\nΠροκειμένου να ακουστεί η φωνή της βάσης, εργαζόμενοι και συνταξιούχοι των ΜΜΕ έχουν προχωρήσει σε καμπάνια συλλογής υπογραφών για την πραγματοποίηση έκτακτης Γενικής Συνέλευσης της ΕΣΗΕΑ, μετά από σύσκεψη που καλέστηκε με πρωτοβουλία των Financial Crimes.\nΑπεργία πείνας για να ξεκινήσει η απεργία\nΣυνεχίζουν την απεργία πείνας οι 4 δημοσιογράφοι, βρισκόμενες νυχθημερόν έξω από την ΕΣΗΕΑ. Οι τέσσερις γυναίκες, η Αφροδίτη Υψηλάντη, η Τζόρτζια Κοντράρου, η Μαρίνα Βήχου και η Ελένη Ανδριανού βρίσκονται στη δεύτερη βδομάδα απεργίας πείνας, έχοντας κατασκηνώσει στο πεζοδρόμιο της Ακαδημίας 20.\nΜε δήλωσή τους η Μ.Βήχου και η Ε.Ανδριανού απαιτούν “από το Διοικητικό μας Συμβούλιο να προχωρήσει στην κήρυξη απεργίας διαρκείας σε όλα τα ΜΜΕ, υλοποιώντας την ειλημμένη από 4/7 απόφαση της Γενικής Συνέλευσης των δημοσιογράφων-μετόχων του ΕΔΟΕΑΠ. Καθε περαιτέρω καθυστέρηση θέτει σε κίνδυνο τη βιωσιμότητα του ταμείου μας. Ζητάμε το ΔΣ της συνδικαλιστικής μας Ένωσης να υψώσει το ανάστημά του και να σταματήσει να δέχεται τους κυβερνητικούς εμπαιγμούς, που έχουν οδηγήσει ολόκληρο τον κλάδο σε απανωτές ήττες”.\nΗ Αφροδίτη Υψηλάντη, που ήδη έχει συμπληρώσει 12 μέρες χωρίς τροφή, μεταφέρθηκε στο νοσοκομείο στο σαββατοκύριακο που μας πέρασε. Ωστόσο – παρά τις αντίθετες οδηγίες των γιατρών – επέστρεψε στο πεζοδρόμιο της Ακαδημίας το πρωί της Δευτέρας.\nΗ ίδια μίλησε την περασμένη Πέμπτη στην εκδήλωση των συνταξιούχων της Εμπορικής Τράπεζας – που πλήτονται με παρόμοιο τρόπο - όπου καταχειροκροτήθηκε.\nΟι τέσσερις αγωνίστριες έχουν κερδίσει τη συμπαράσταση εκατοντάδων που περνούν, υπογράφουν και δηλώνουν την αλληλεγγύη τους, σπάζοντας και το αρχικό εμπάργκο που είχαν επιβάλλει οι μιντιάρχες στην προβολή του αγώνα τους. Εκατοντάδες ήταν και οι αλληλέγγυοι που συμμετείχαν στη συναυλία συμπαράστασης την περασμένη Τρίτη, ενώ ανάλογες κινήσεις προγραμματίζονται και για τις επόμενες ημέρες.\nΣΕΚΕΣ: Ο Συντονισμός είναι αναγκαίος - Τεύχος 1298 Εργατικό κίνημα: Συνέλευση αντίστασης - Τεύχος 1298 Εκλογές στο Σύλλογο Εκπαιδευτικών «Ν. Πλουμπίδης» - Τεύχος 1298 Yπηρεσία Ασύλου: Όχι στις απολύσεις - Τεύχος 1298 Μονιμοποιήσεις, προσλήψεις - Τεύχος 1297 Απεργία στο ΜΕΤΡΟ - Τεύχος 1297 Απεργία στον ΟΤΕ - Τεύχος 1297 Νοσοκομεία: Στάσεις εργασίας - Τεύχος 1297 Γιαννιτσά: Εκλογές στο σύλλογο εργαζόμενων ΔΟΥ, 3/11 - Τεύχος 1297 Μάχη για τα Ταμεία στα ΜΜΕ - Τεύχος 1297 Μάχη για τα Ταμεία στις Τράπεζες - Τεύχος 1297 Πρωτοβουλία για το Συντονισμό Πρωτοβαθμίων Σωματείων: Συνέλευση 30/10 - Τεύχος 1297 Υπηρεσία Ασύλου: Μάχη ενάντια στις απολύσεις - Τεύχος 1297 Συνέλευση Συντονισμού 17/12 - Τεύχος 1297 Μονιμοποίηση όλων των συμβασιούχων - Τεύχος 1296 Χανιά: Στάση εργασίας δασκάλων για τη δίκη του Σεραφείμ Ρίζου - Τεύχος 1296 Πανελλαδικό Συλλαλητήριο, Σάββατο 8 Σεπτέμβρη - ΔEΘ: Oλοι στη Θεσσαλονίκη - Τεύχος 779 Tο EN.ANTI.A. με τους εργαζόμενους του Nοσοκομείου στα Xανιά - Τεύχος 779 H ΠOΣΔEΠ καλεί σε συλλαλητήριο: Oχι ιδιωτικοποίηση της έρευνας - Τεύχος 779 Απεργία πείνας δημοσιογράφων: "Να προχωρήσει ο κλάδος σε μαζικούς αγώνες" - Τεύχος 1295


Θεσσαλονίκη: Άγνωστοι βανδάλισαν το σπίτι του Μπουτάρη - Κοινωνία | News 24/7\nΤη λέξη "προδότης" έγραψαν άγνωστοι στην πόρτα του σπιτιού του δημάρχου της Θεσσαλονίκης Γιάννη Μπουτάρη.\nnews247 08 Νοεμβρίου 2018 14:15\nΣΥΡΙΖΑ: Ο βανδαλισμός κατά της οικίας Μπουτάρη στρέφεται κατά της Δημοκρατίας\nΠαρασκευόπουλος: Απεχθής ο βανδαλισμός, πλήττει τη δημοκρατία\nΟ βανδαλισμός στο σπίτι του Δημάρχου Θεσσαλονίκης Γιάννη Μπουτάρη είναι απεχθής. Δεν πλήττει μόνο τον ίδιο, που έχει πάντα ψηλό φρόνημα, αλλά και τον Δήμο και τον πολιτισμό της Θεσσαλονίκης. Επίσης, πλήττει τη Δημοκρατία, που δεν είναι απλώς ένα τυπικό δεδομένο, αλλά μια ουσιαστική αξία, διεκδικούμενη καθημερινά. Εκφράζω, εν μέσω των συμπολιτών μου, τη θερμή μου συμπαράσταση στον δήμαρχο.\nΗ Νέα Δημοκρατία καταδικάζει απερίφραστα την επίθεση στο σπίτι του δημάρχου Θεσσαλονίκης Γιάννη Μπουτάρη.


Φεύγει η Βελκουλέσκου! Ποιος παίρνει τη θέση της - Star.gr\nΠΟΛΙΤΙΚΗ - ΟΙΚΟΝΟΜΙΑ Παρασκευή, 26 Ιανουαρίου 2018, 09:06\nΦεύγει η Βελκουλέσκου! Στη θέση της ο Αμερικανός Πίτερ Ντόλμαν\nΔε θα είναι πλέον επικεφαλής των αποστολών του ΔΝΤ\nΗ Ντέλια Βελκουλέσκου φεύγει από τη θέση της επικεφαλής των αποστολών του ΔΝΤ στην Ελλάδα, ο Πίτερ Ντόλμαν έρχεται.\nΗ σκληρή του ΔΝΤ είχε εκφράσει την επιθυμία της να αποχωρήσει από τις αποστολές της στην Ελλάδα και μάλιστα τον περασμένο Οκτώβριο είχε μαζί τις στο Hilton τον αντικαταστάτη της, ώστε να ενημερωθεί για την πορεία των διαπραγματεύσεων του ελληνικού προγράμματος.\nΣύμφωνα με πληροφορίες, η επίσημη ανακοίνωση της αντικατάστασης της κυρίας Βελκουλέσκου είναι θέμα ωρών.\nΑιτία της αποχώρησής της φέρεται να είναι η απόσταση της Ελλάδας από τις ΗΠΑ και το γεγονός ότι είναι μητέρα τριών παιδιών και το υπερατλαντικό αυτό ταξίδι την κρατά πολύ καιρό μακριά τους.\nΗ σκληρή κυρία του ΔΝΤ είναι παντρεμένη με τον διεθνούς φήμης ογκολόγο Βίκτορ Βελκουλέσκου και η μόνιμη κατοικία τους είναι στην Ανατολική Ακτή των ΗΠΑ. Μάλιστα όπως έγινε γνωστό μετά τη συμπλήρωση δύο ετών υπηρεσίας σε υπερατλαντική αποστολή, τα στελέχη του Ταμείου μπορούν να ζητήσουν μετάθεση.\nΗ Ντέλια Βελκουλέσκου ήρθε στην Ελλάδα για πρώτη φορά το 2009 και από το καλοκαίρι του 2015 ανέλαβε επικεφαλής της αποστολής στη θέση του Ινδού Ρίσι Γκογιάλ.\nΟ αντικαταστάτης της, Πίτερ Ντόλμαν ήταν μέχρι πρόσφατα ο επικεφαλής της αποστολής του Ταμείου στη Λευκορωσία.\nΗ ρόλος της Ντέλια στην Ελλάδα\nΣτα δύο χρόνια που συμμετείχε στις διαπραγματεύσεις για το ελληνικό πρόγραμμα, το όνομα της Ντέλια Βελκουλέσκου συνδέθηκε με διάφορες διενέξεις και συγκρούσεις με την ελληνική αντιπροσωπεία, καθώς η ίδια φρόντιζε να μεταφέρει με τον πιο σαφή τρόπο την σκληρή και άτεγκτη στάση του Ταμείου.\nΗ φήμη μάλιστα που την ακολουθούσε από τη θητεία της στην Κύπρο ήταν αρνητική, καθώς είχε προκαλέσει πάρα πολλές την έκρηξη του Προέδρου της Κυπριακής Δημοκρατίας, Νίκου Αναστασιάδη, ο οποίος σε μία από αυτές, εξοργισμένος φέρεται να της είχε πει:\n«Δεν σε αντέχω, δεν μπορώ να διαπραγματευτώ άλλο μαζί σου».\nΗ 42χρονη οικονομολόγος είναι απόφοιτος του Λυκείου «Γκέοργκε Λαζάρ». Το 1992, τρία χρόνια μετά την εκτέλεση του δικτάτορα Τσαουσέσκου, μετανάστευσε στις ΗΠΑ όπου σπούδασε Οικονομικά με υποτροφία προτού ενταχθεί στο δυναμικό του ΔΝΤ.\nΣτην Ελλάδα η Βελκουλέσκου ήταν από την αρχή η στενότερη συνεργάτιδα του Πολ Τόμσεν.


Επιχείρηση αναστήλωση της AstraZeneca - Διαφημίζουν ότι προσφέρει 76% προστασία και περιορίζει σημαντικά τη μετάδοση\n4|02|2021 | 10:39\nΡελάνς προσπαθεί να κάνει τώρα η Ευρώπη, με μια νέα έρευνα που δείχνει πως το εμβόλιο της Οξφόρδης «φρενάρει» σημαντικά τη μετάδοση του κορονοϊού, προσφέροντας 76% προστασία από την πρώτη κιόλας δόση! Ο Βρετανός υπουργός Υγείας Ματ Χάνκοκ υποστήριξε ότι η έρευνα δείχνει πως «τα εμβόλια είναι η διέξοδος από την πανδημία», καθώς είναι η πρώτη φορά που αποδεικνύεται πως μειώνει τη μετάδοση του ιού.\nΤο BBC επισήμανε ότι τα αποτελέσματα της έρευνας -που δεν έχουν ακόμα δημοσιευτεί επίσημα- οδηγούν στο συμπέρασμα ότι το εμβόλιο μπορεί να έχει μεγάλο αντίκτυπο στην πανδημία, καθώς «κάθε άνθρωπος που εμβολιάζεται θα προστατεύει έμμεσα και άλλους ανθρώπους».\nΗ έρευνα του πανεπιστημίου της Οξφόρδης μέτρησε κατά πόσο επηρεάζεται η μετάδοση από τους εμβολιασμούς, κάνοντας εβδομαδιαία τεστ για να διαπιστώσει ασυμπτωματικές μεταδόσεις και αν κάποιος -από αυτούς που έλαβαν το εμβόλιο– νόσησε. «Πέρα από τον αντίκτυπο στη μετάδοση, η έρευνα φανέρωσε ότι το εμβόλιο προσφέρει 76% προστασία από την πρώτη δόση για διάστημα τριών μηνών».\nΚαθώς διαπίστωσαν ότι η προστασία δεν μειώθηκε το πρώτο τρίμηνο, η έρευνα, κατά τους επιστήμονες, υποδεικνύει ότι θα πρέπει να υπάρχει ένα κενό 4 έως 12 εβδομάδων από την πρώτη στη δεύτερη δόση. Με τη δεύτερη δόση το ποσοστό προστασίας που προσφέρει το εμβόλιο της Οξφόρδης ανέρχεται στο 82%, λένε οι Βρετανοί, χωρίς όμως να πείθουν, όπως φαίνεται, την Ελβετία, που ζητά επιπλέον μελέτες για να δώσει πράσινο φως στο εμβόλιο της AstraZeneca.\nΤην ίδια ώρα, ο επικεφαλής της ομάδας εμβολίων της Οξφόρδης Αντριου Πόλαρντ δήλωνε πως τα εμβόλια κατά του Covid ενδέχεται να προστατεύουν από σοβαρή νόσηση παρότι τα παραλλαγμένα στελέχη του κορονοϊού εξελίσσονται και γίνονται πιο μεταδοτικά.\nΣε αισιόδοξο κλίμα και ο επικεφαλής του τομέα έρευνας της AstraZeneca Μενέλαος Πάγκαλος, που είπε πως στόχος της εταιρίας είναι η παραγωγή εμβολίων κατά του Covid-19 της επόμενης γενιάς, τα οποία θα προστατεύουν από τις μεταλλάξεις του κορονοϊού, ήδη από το φθινόπωρο.


ΠΕΡΙ ΠΑΣΑΡΕΛΑΣ … custom made … - psarema-skafos.gr\nΚατέληξα να μη πειράξω τίποτε, με το σκεπτικό πως στις ευαίσθητες ισορροπίες πλεύσης ενός φουσκωτού σκάφους, όταν προσπαθείς να βελτιώσεις κάτι με τέτοιου είδους παρεμβάσεις, τότε κάτι άλλο χαλάει και προσπαθώντας να το διορθώσεις, πειράζεις κάτι άλλο κ.ο.κ. Το μπρακέτο κατασκευάστηκε, τοποθετήθηκε και λειτουργεί σαν φυσική συνέχεια της γάστρας. Τα αποτελέσματα, ήταν τόσο θετικά, που πραγματικά ανακουφίστηκα. Και με τον … αέρα της επιτυχίας, αντικαταστάθηκε ο Verado 275 με τους δύο F 150. Για το πώς και γιατί, μπορείτε να διαβάσετε εδώ.\nΑπό το αρχείο μου, είχα τυπώσει κάποιες εικόνες με υποδείγματα τμημάτων όπως τα ήθελα. Μαζί με τον Μάκη Μωραΐτη, γενικό κουμανταδόρο, με γνώσεις και άποψη, μαζευτήκαμε πίσω από το φουσκωτό και άρχισε ο σχεδιασμός. Τους υπόλοιπους, των συνεργείων, τους ξέρω χρόνια. Γι αυτό άλλως τε και όποια δουλειά έχω, εκεί την τελειώνω. Ο φοβερός και τρομερός Μήτσος, ΄μανούλα’ στις συγκολλήσεις, ο Χάρης, με τρομερή υπομονή και επιμονή φτιάχνει ΄παπάδες’ στον τόρνο και την κούρμπα και ο Στάθης στο ξυλουργείο, με χέρι αλφάδι και ματιά ξυράφι, νοικοκύρης και οργανωμένος στο χώρο του.


Ψυχραιμία και σύνεση. Αυτά συστήνουν όσοι γνωρίζουν τα τεκταινόμενα στην πανεπιστημιακή και φοιτητική κοινότητα. Διότι, ο απόηχος ενός νομοσχεδίου που ψηφίστηκε από την πλειοψηφία της Βουλής με τη συναίνεση των δύο μεγάλων κομμάτων δεν έχει ακόμη καταλαγιάσει. Ο νόμος όμως τώρα θα πρέπει να εφαρμοστεί.\nΟι φοιτητές έξω από το Πανεπιστήμιο Μακεδονίας συζητούν σε πηγαδάκια για την περιβόητη εξεταστική. Όχι, παρά τα όσα διαδίδονται και γράφονται αυτό το διάστημα, και μέχρι την ερχόμενη εβδομάδα τα μαθήματα θα δίνονται κανονικά. Όμως έχει ήδη ληφθεί απόφαση για καταλήψεις την ερχόμενη εβδομάδα, και τότε κανείς δεν ξέρει πότε όσοι ενδιαφέρονται θα μπορούν να δώσουν μαθήματα…\n“Όλοι αυτοί που είναι μέσα στις συνελεύσεις δεν ενδιαφέρονται για τη φοίτηση στο πανεπιστήμιο. Είναι κομματικά όργανα που δεν πατούν ποτέ το πόδι τους στη σχολή. Εμείς θέλουμε να δώσουμε εξετάσεις. Ποιος σοβαρός φοιτητής ψηφίζει κατάληψη, για να μη γίνουν οι εξετάσεις, για να μην πάρει πτυχίο;”\nΟ Κώστας Παπαπέτρου είναι μεταπτυχιακός φοιτητής και οι άλλοι δύο φίλοι του βρίσκονται στο πτυχίο στο τμήμα Οικονομικών Επιστημών του Πανεπιστημίου Μακεδονίας. Δεν θέλουν να φωτογραφηθούν, θέλουν όμως να μιλήσουν για όσα συμβαίνουν μέσα στο πανεπιστήμιο.\n“Οι παρατάξεις κάνουν ακόμη κουμάντο. Όσοι δεν ανήκουν σε παράταξη δεν έχουν λόγο στις συνελεύσεις. Απλώς κάθονται, ακούνε τα ίδια και τα ίδια, από συγκεκριμένα πάντα άτομα, και μετά συνειδητοποιούν ότι χάνουν τον χρόνο τους και φεύγουν. Αυτού του τύπου η γενική συνέλευση ποιον εξυπηρετεί;” ρωτά ρητορικά ο Γιάννης Κοσμίδης που φιλοδοξεί να πάρει το πτυχίο του και να συνεχίσει τις σπουδές του στο εξωτερικό.\n“Οι γενικές συνελεύσεις είναι μια παρωδία. Να το γράψετε αυτό. Οι μη ενταγμένοι σε κάποιο κόμμα δεν έχουν φωνή. Εάν παραταθεί η εξεταστική, θα αλλάξει ο νόμος;” λέει ο Στέλιος Παράσχος.\nΣτην ίδια κατεύθυνση ο Αχιλλέας Λυσσάνδρου και ο Παύλος Παπαδόπουλος, που σπουδάζουν στο 2ο έτος του τμήματος Οργάνωσης και Διοίκησης Επιχειρήσεων. Αθλητές ταυτόχρονα και οι δύο, εξηγούν ότι “δεν έχουν χρόνο για χάσιμο. Θα θέλαμε ωστόσο να συμμετέχουμε σε κάποια γενική συνέλευση, εάν υπήρχε η πιθανότητα να ακουστεί η φωνή μας. Το θέμα είναι ότι όλοι εμείς -και είμαστε πολλοί- που θέλουμε να συνεχίσουμε κανονικά τις σπουδές μας δεν έχουμε λόγο μέσα στο πανεπιστήμιο”.\nΗμέρα κινητοποιήσεων ήταν η χθεσινή, ενώ νέες κινητοποιήσεις, με επίκεντρο το νομοσχέδιο και τη σύνοδο των πρυτάνεων που γίνεται στην Αθήνα, προετοιμάζονται σήμερα στην Αθήνα και τη Θεσσαλονίκη.\nΧθες το απόγευμα μέλη του ΠΑΜΕ και του Μετώπου Αγώνα Σπουδαστών έκαναν πορεία στο κέντρο της Θεσσαλονίκης. Νωρίτερα το πρωί πραγματοποιήθηκαν δύο διαφορετικές πορείες στο κέντρο της Αθήνας από μέλη φοιτητικών οργανώσεων, ενώ σήμερα το πρωί στις 11.30 έχει προγραμματιστεί στη Θεσσαλονίκη μπροστά στο κτίριο διοίκησης του ΑΠΘ, που τελεί υπό κατάληψη, νέα συγκέντρωση.\nΣτο μεταξύ, αναστάτωση έχει προκληθεί στα μέλη της πανεπιστημιακής κοινότητας στο ΑΠΘ εξαιτίας της διαφορετικής στάσης που καλούνται να ακολουθήσουν οι καθηγητές. Ορισμένοι από αυτούς αρνούνται να… διευκολύνουν τους φοιτητές μεταθέτοντας την εξεταστική και πιστεύουν ότι “οι διδάσκοντες οφείλουν να βρίσκονται στις αίθουσες των εξετάσεων, έτοιμοι για τη διεκπεραίωσή τους”. Άλλοι πάλι, κρίνοντας ότι η περίοδος αυτή είναι ιδιαίτερα κρίσιμη για το μέλλον των πανεπιστημίων, διευκολύνουν την πραγματοποίηση γενικών συνελεύσεων προκειμένου οι ίδιοι οι φοιτητές να λάβουν τις αποφάσεις τους.\nΜέχρι τώρα σχεδόν 100 τμήματα σε όλη τη χώρα, από την Κρήτη έως τον Έβρο, τελούν υπό κατάληψη, και όλα δείχνουν ότι την ερχόμενη εβδομάδα, οπότε ξεκινούν οι προετοιμασίες για τα εγκαίνια της ΔΕΘ, φοιτητές και εκπαιδευτικοί θα βρίσκονται στον δρόμο.\n“Δεν είναι μόνο οι αλλαγές στην ανώτατη παιδεία που πυροδοτούν ένα έκρυθμο κλίμα. Οι νέοι σήμερα, με την παρούσα οικονομική κατάσταση, βρίσκονται σε αδιέξοδο, όπως και ολόκληρη η κοινωνία. Η αντίδραση έχει προαναγγελθεί και είναι αναμενόμενη”, εκτιμούν καλά πληροφορημένες πηγές.\nΣτο κλίμα αυτό αβεβαιότητας που έχει δημιουργηθεί για μία ακόμη φορά στην ανώτατη εκπαίδευση, τα μόνα θύματα είναι οι ίδιοι οι φοιτητές και οι οικογένειές τους. Ψυχραιμότερες φωνές, που προσπαθούν να ακουστούν μέσα από τον… θόρυβο, εκτιμούν ότι “δεν πρέπει το πανεπιστήμιο να κλείσει”, ενώ οι φοιτητές που προετοιμάζονται να ταξιδέψουν από την επαρχία για να δώσουν εξετάσεις πληρώνουν, μαζί με τις οικογένειές τους, για μία ακόμη φορά το μάρμαρο.\nΣήμερα Παρασκευή οι πρυτάνεις αναμένεται να πάρουν θέση σε βασικά σημεία τού νόμου, ενώ ορισμένοι από αυτούς ετοιμάζονται να προσφύγουν κατά των αντισυνταγματικών διατάξεων του νόμου. Όπως εκτιμά ο πρύτανης του Πανεπιστημίου Μακεδονίας Ι. Χατζηδημητρίου, “τα χρονοδιαγράμματα που απαιτούνται για την εφαρμογή του νόμου είναι ασφυκτικά, ενώ σε ορισμένα σημεία απαιτούνται μεταβατικές διατάξεις”.\nΜαζεύουν τους κάδους απορριμμάτων… λόγω ΔΕΘ


Ένα Γήινο Τρίγωνο, μεταξύ του Άρη στην Παρθένο και του Ουρανού στον Ταύροπραγματοποιείται την Τετάρτη 28 Αυγούστου 2019, φέρνοντας απρόσμενα χαμόγελα, δυναμισμό, πάθος, θετικές αλλαγές, δράση και επίτευξη στόχων! Ακόμα κι αν κάποιες συγκυρίες και εξελίξεις μας ξαφνιάσουν, αργά ή γρήγορα θα διαπιστώσουμε πως τα αποτελέσματα είναι ανέλπιστα θετικά!\nΑπολαμβάνουμε λοιπόν, ευχάριστα γεγονότα και καταστάσεις, αρκεί να τολμήσουμε ουσιαστικά και να δραστηριοποιηθούμε γρήγορα και με αυτοπεποίθηση και τόλμη! Εκμεταλλευόμαστε τις ευκαιρίες που θα μας δοθούν και κατακτούμε την επιτυχία, που επιθυμούμε! Ευνοούνται ιδιαίτερα τα ζώδια και οι ωροσκόποι της Γης και του Νερού του 1ου δεκαήμερο.


Σε λίγες ώρες η ενθρόνιση μετά από 31 χρόνια νέου Αρχιεπισκόπου Θυατείρων και Μεγάλης Βρετανίας! | iEllada.gr\nΤης τελετής της ενθρόνισης θα προστεί ο Μητροπολίτης Γαλλίας Εμμανουήλ ως εκπρόσωπος του Οικουμενικού Πατριάρχη Βαρθολομαίου, ενώ θα παραστούν επίσης ιεράρχες από την Ελλάδα, την Ευρώπη και τις Ηνωμένες Πολιτείες.\nΕπίσης η ενθρόνιση θα γίνει παρουσία του υφυπουργού Εξωτερικών, αρμόδιου για τον Απόδημο Ελληνισμό, Αντώνη Διαματάρη, ο οποίος θα εκπροσωπήσει την κυβέρνηση της Ελλάδος.\nΑξιοσημείωτο είναι ότι η είσοδος στο ναό θα είναι ανοικτή μόνο στους κατόχους προσκλήσεων, ωστόσο θα υπάρχει ζωντανή τηλεοπτική αναμετάδοση της τελετής εκτός της εκκλησίας.\nΘα ακολουθήσει επίσημο γεύμα στο ξενοδοχείο Royal Lancaster, ενώ την Κυριακή 28 Ιουλίου θα τελεστεί πολυαρχιερατική Λειτουργία στον Ιερό Καθεδρικό Ναό της του Θεού Σοφίας στις 9 π.μ.\nΕίναι γεγονός ότι με την ενθρόνιση και αυτού του Αρχιεπισκόπου σφραγίζεται για άλλη μια φορά η δυναμική του Οικουμενικού Πατριαρχείου σε νευραλγικές θέσεις Αρχιεπισκόπων ανά τον κόσμο σε μια εποχή που η Ορθοδοξία χρειάζεται όσο ποτέ Πνευματικές φυσιογνωμίες αλλά και δραστήριες προσωπικότητες με εξωστρέφεια για το καλό της Εκκλησίας.\nΗ εκλογή του Αρχιεπισκόπου Θυατείρων και Μεγάλης Βρετανίας κ. Νικήτα «έρχεται» σε μια περίοδο που η Μεγάλη Βρετανία, έχει ένα πολύ μεγάλο και ισχυρό ποίμνιο με πλειάδα Ελλήνων εργαζόμενων, φοιτητών κι επιχειρηματιών να διαμένουν στην χώρα. Την ίδια ώρα μάλιστα που η Μεγάλη Βρετανία πρεσβεύει και ένα δυτικό τρόπο ζωής αντίθετο με τα όσα η Ορθόδοξη Εκκλησία διδάσκει, η θέση του Αρχιεπισκόπου εκεί θα είναι ένα «παραθύρι» στην ελπίδα.\nΈχοντας όμως χρηματίσει σε πολλές και νευραλγικές θέσεις στο παρελθόν, σίγουρα θα μπορεί να δυναμώσει και την διπλωματική εικόνα της χώρας μας εκεί γιατί όπως έχουμε ξαναγράψει, οι Ιεράρχες στο εξωτερικό είναι οι καλύτεροι πρεσβευτές μας.\nΠοιος είναι ο νέος Αρχιεπίσκοπος Θυατείρων κ. Νικήτας;\nΗ ενθρόνισής του εγένετο εις τον Καθεδρικόν Ναόν του Αγίου Λουκά Χόνγκ Κόνγκ την 12ην Ιανουαρίου 1997 και κατέστη πρώτος κανονικός ποιμενάρχης της νεοιδρυθείσης Μητροπόλεως Χόνγκ Κόνγκ, μετατεθείς εις την Ιεράν Μητρόπολιν Δαρδανελλίων κατά το έτος 2007.\nΠοιοί οι Προκάτοχοι\nΠρέπει να αναφερθεί ότι στην εν λόγω Αρχιεπισκοπή διακονούν επίσης τρεις βοηθοί επίσκοποι που φέρουν τους τίτλους παλαιών διαλαμψασών επισκοπών της Μικράς Ασίας: Διοκλείας, Τροπαίου και Κυανέων.\nΟ Μητροπολίτης Διοκλείας Κάλλιστος έχει έδρα στην Οξφόρδη. Ιδρύθηκε το 1922 προς κάλυψη των ποιμαντικών αναγκών των ορθοδόξων της Μεγάλης Βρετανίας. Στον επίσημο τίτλο της η μητρόπολη και ο επίσκοπός της, φέρει το όνομα μιας σημαντικής πόλης της Μικράς Ασίας – των Θυατείρων – προς ανάμνηση της ιστορικής επισκοπής Θυατείρων της Μικράς Ασίας.\nΚατάλογος Αρχιεπισκόπων Θυατείρων και Μεγάλης Βρετανίας\nΜακαριστός Αρχιεπ. Γερμανός Στρηνόπουλος (1922-1951)\nΜακαριστός Αρχιεπ. Αθηναγόρας Καββαδάς (1951-1962)\nΜακαριστός Αρχιεπ. Αθηναγόρας Κοκκινάκης (1963-1979)\nΜακαριστός Αρχιεπ. Μεθόδιος Φούγιας (1979-1988)\nΣεβασμιώτατος Αρχιεπίσκοπος πρώην Θυατείρων και Μεγάλης Βρετανίας κ. Γρηγόριος (Θεοχάρους) (1988- Ιούνιος 2019) – Εφησυχάζων από τις 12/06/2019


Κάλεσμα-Μήνυμα του Δημήτρη Χαρίτου για συμμετοχή στις εκλογές του ΣΥΡΙΖΑ-Π.Σ. στις 15 του Μάη - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΠΟΛΙΤΙΚΗ Κάλεσμα-Μήνυμα του Δημήτρη Χαρίτου για συμμετοχή στις εκλογές του ΣΥΡΙΖΑ-Π.Σ. στις 15...\nΚάλεσμα-Μήνυμα του Δημήτρη Χαρίτου για συμμετοχή στις εκλογές του ΣΥΡΙΖΑ-Π.Σ. στις 15 του Μάη\nΕν όψει της εκλογικής διαδικασίας του ΣΥΡΙΖΑ-Π.Σ. την Κυριακή 15 Μαΐου, για την εκλογή του Προέδρου Αλέξη Τσίπρα αλλά και μελών της Κεντρικής Επιτροπής, ο βουλευτής Ροδόπης Δημήτρης Χαρίτου, απευθύνει κάλεσμα:\n“Την Κυριακή 15 Μάη ο δημοκρατικός προοδευτικός κόσμος της Ροδόπης έχει τη δυνατότητα να στείλει ισχυρό μήνυμα πολιτικής αλλαγής για να γυρίσει σελίδα ο τόπος, να απαλλαγεί ο λαός μας από την σκληρή πραγματικότητα που βιώνει.\nΚαλώ όλους τους προοδευτικούς πολίτες, τους νέους μας, τον καθένα και την καθεμία ξεχωριστά, να πάρουν μαζικά μέρος σε αυτή τη γιορτή της Δημοκρατίας, είτε είναι εγγεγραμμένα μέλη του ΣΥΡΙΖΑ-Π.Σ., είτε δεν είναι.\nΚαλώ όλους να γίνουν μέρος της πολιτικής αλλαγής που έρχεται, να συμμετέχουν στην ψηφοφορία για την εκλογή του Προέδρου του ΣΥΡΙΖΑ-Π.Σ. Αλέξη Τσίπρα.\nΝα πάρουν την προοδευτική παράταξη στα χέρια τους για να χτίσουμε ένα κόμμα της σύγχρονης αριστεράς, ανοιχτό και δημοκρατικό, να κάνουμε ένα νέο ξεκίνημα παίρνοντας τις τύχες του τόπου στα δικά μας χέρια”.\nΤαυτόχρονα ο κ. Χαρίτου παρουσιάζει και τη δική του υποψηφιότητα για την Κεντρική Επιτροπή του κόμματος:\n“Καταθέτω την υποψηφιότητά μου για την Κ.Ε. με σεβασμό και αίσθημα ευθύνης, και αισθάνομαι την ανάγκη να γνωστοποιήσω μερικά πράγματα για τον εαυτό μου.\nΓεννήθηκα και μεγάλωσα στην Κομοτηνή. Από τα νεανικά μου χρόνια δραστήριο στέλεχος του φοιτητικού κινήματος, μέλος Κ.Σ. ΕΦΕΕ, Γραμματέας ΦΕΑΠΘ. Έκτοτε, αδιάλειπτα παρών στους κοινωνικούς και πολιτικούς αγώνες μέσα από συλλογικότητες, με σημαντικούς σταθμούς την εκλογή μου το 2010 στο Περιφερειακό Συμβούλιο της ΑΜ-Θ και στη Βουλή τον Ιούλιο του 2019. Με επαγγελματική πορεία 32 χρόνων ως ιδιώτης γεωτεχνικός στα γεωργικά εφόδια, συνυφασμένη με μια πολιτική διαδρομή όπου εναλλάσσονταν οι δυσκολίες με τις επιτυχίες, οι νίκες με τις ήττες, οι χαρές με τις λύπες. Υπήρξα ιδρυτικό μέλος του Συνασπισμού, του ΣΥΡΙΖΑ, γραμματέας επί σειρά ετών Ροδόπης, μέλος Κ.Ε. και υποψήφιος βουλευτής από το 1996.\nΘεωρώ ότι οι θεσμικοί ρόλοι που μας αποδίδουν τα μέλη, δεν αποτελούν αξιώματα, αλλά θέσεις μεγάλης ευθύνης. Τον θεσμικό ρόλο του βουλευτή που μου απέδωσε η κοινωνία, τον υπηρετώ με συνέπεια και αποφασιστικότητα με γνώμονα το συμφέρον της κοινωνίας και του χώρου μας.\nΣτην κρίσιμη πολιτική συγκυρία, είναι ευθύνη όλων με τις επιλογές μας για ένα ανοικτό σύγχρονο, δημοκρατικό, αριστερό κόμμα, να δώσουμε ελπίδα και όραμα στην κοινωνία.\nΔηλώνω ότι ήμουν, είμαι και θα είμαι παρών σε όλη αυτή τη γοητευτική διαδρομή που όλοι μας επιλέξαμε να βαδίσουμε μαζί!”.


Κ. Μίχαλος: Εκτιμήσεις για έξοδο στις αγορές στο τέλος του 2014 - Λογιστικές, Φορολογικές Υπηρεσίες - Λογιστής Γαλάτσι\n«Ο δρόμος που ακολουθεί η κυβέρνηση, παρά τα λάθη και τις παραλείψεις, ενδεχομένως να οδηγήσει στο τέλος του 2014 στην έξοδο στις αγορές», εκτιμά ο πρόεδρος της ΚΕΕ και του ΕΒΕΑ Κωνσταντίνος Μίχαλος, με αφορμή την κατάθεση στη Βουλή του σχεδίου του προϋπολογισμού.\nΕιδικότερα, όπως επισημαίνει, μεταξύ άλλων, ο κ.Μίχαλος με γραπτή δήλωσή του «η Ελλάδα βρίσκεται σε ένα κρίσιμο σταυροδρόμι. Η κυβέρνηση επιχειρεί με την κατάθεση του προϋπολογισμού, χωρίς την έγκριση των δανειστών της, να επιστρέψει τη χώρα στην ανάπτυξη μετά από έξι χρόνια ύφεσης και τέσσερα χρόνια σκληρών μέτρων λιτότητας. Η αξιωματική αντιπολίτευση επιμένει την ίδια ώρα να απειλεί τους δανειστές ότι δεν πρόκειται να πάρουν τα λεφτά τους πίσω εφόσον θα καταργήσει όλους τους εφαρμοστικούς νόμους του Μνημονίου. Δυστυχώς για όλους εμάς ο δρόμος της κυβέρνησης είναι γεμάτος εμπόδια και ο δρόμος της αντιπολίτευσης γεμάτος αδιέξοδα».\nΩστόσο, σύμφωνα με τον ίδιο, «σε κάθε περίπτωση, ο δρόμος που ακολουθεί κυβέρνηση παρά τα λάθη και τις παραλείψεις ενδεχομένως να οδηγήσει στο τέλος του 2014 στην έξοδο στις αγορές και άρα στο πρώτο και αποφασιστικό βήμα για την απαγκίστρωση από την μέγγενη του Μνημονίου. Ο δρόμος που δείχνει η αντιπολίτευση αντιθέτως είναι αδιέξοδος. Και σίγουρα θα οδηγήσει στην μέγγενη του Μνημονίου της Δραχμής. Ευχή και ελπίδα όλων μας είναι κυβέρνηση και αντιπολίτευση να αναγνωρίσουν την πραγματικότητα και να κάνουν αυτό που επιβάλλει η ιστορική στιγμή. Να μην πάνε χαμένες οι θυσίες των Ελλήνων και να κάνουμε ότι πρέπει για να επιστρέψει η Ελλάδα στην ανάπτυξη και τις αγορές».\nΒρίσκεστε εδώ: Αρχική Επιχειρείν Επιχειρηματικά Νέα Κ. Μίχαλος: Εκτιμήσεις για έξοδο στις αγορές στο τέλος του 2014


Αποδράστε από το Cubicle: 5 βήματα για να πείσετε το αφεντικό σας για να σας επιτρέψει να κάνετε τηλεργασία - Διάφορα\nΚόλαση. Φωτογραφία από τον Steve Lyon. Η εργασία εδώ σε κάνει να γερνάς γρήγορα.\nΑν βρεθείτε να σκέφτεστε "Μπορώ να κάνω αυτήν τη δουλειά από το σπίτι", μην ονειρεύεστε πλέον, κάντε το να συμβεί. Δείτε πώς.\nΌχι νωρίτερα από το να διαμορφώσω το πτυχίο μου στο κολέγιο στον τοίχο, βρήκα ότι ήμουν μόνος μου, έσπασα και έφτασα στη γωνία ενός θαλάμου για να πληρώσω τους λογαριασμούς μου. Ναι, η ζωή στην πόλη ήταν πρησμένη. Όσον αφορά τη δουλειά γραφείου; Γρήγορα κατάλαβα ότι δεν ήταν δικό μου.\nΤο μέλλον φαινόταν ζοφερό από πίσω από τους τοίχους μου. Δεν μεγάλωσα σε ένα μέρος όπου τα πρωινά πούδρας δεν ήταν απλώς πολυτέλεια; Έπρεπε να ξεφύγω από το θάλαμο μου και γρήγορα!\nΆρχισα να διασκεδάζω την ιδέα της τηλεργασίας, ή να εργάζομαι εξ αποστάσεως από το σπίτι, οπότε θα μπορούσα να χρησιμοποιήσω αυτές τις επιπλέον ώρες (συνήθως προορίζονται για κυκλοφορία ή παίζοντας πασιέντζα στον υπολογιστή μου) για να βγω έξω και να αξιοποιήσω στο έπακρο την ημέρα μου.\nΑποδείχθηκε μια μακρά διαδικασία δοκιμής και σφάλματος για να πείσω το αφεντικό μου ότι ήθελα να τηλεμετακινήσω. Εντάξει, μου πήρε μερικές δουλειές και αφεντικά για να το διορθώσω. Έτσι, σε μια προσπάθεια να σε εξοικονομήσω χρόνο, συνόψισα τα πέντε βήματα που έκανα για να πείσω το αφεντικό μου ότι πρέπει να τηλεμετακινήσω.\n1. Αξιολογήστε την κατάσταση.\nΡωτήστε τον εαυτό σας μερικές απλές ερωτήσεις. Λατρεύετε ένα περιβάλλον γραφείου; Ή σας ενοχλούν εύκολα οι συνάδελφοι και άλλα περιστατικά γραφείου; Υπάρχει λόγος για τον οποίο παίρνετε 1,25 ώρες για μεσημεριανό γεύμα αντί για ένα;\nΒρέθηκα να σκέφτομαι αυτά τα πράγματα σε τακτική βάση. Δεν ήταν θέμα να μην είμαστε παραγωγικοί. Πάντα έκανα τη δουλειά μου, αλλά βρήκα ότι υπήρχαν αρκετές φορές κατά τη διάρκεια της ημέρας όταν ήμουν στο γραφείο με ερεθίσει. Προσπάθησα να κάνω δικαιολογίες ή να κατηγορήσω άλλους ανθρώπους για την κακή μου κατάσταση, αλλά αυτό δεν με έκανε να νιώσω καλύτερα. Σκεφτείτε τι λειτουργεί καλύτερα για εσάς και πού θα είστε οι πιο χαρούμενοι που κερδίζετε το μισθό σας.\n2. Αποδεχτείτε και αγκαλιάστε τη δουλειά σας για ό, τι είναι.\nΌταν συνειδητοποίησα ότι μια καμπίνα δεν ήταν σωστή για μένα, έγινα κλειστοφοβική στο χώρο εργασίας μου και απεχθάθηκα αμέσως τους κυττάρους μου. Αλλά δεν ήταν δικό τους λάθος. Ήρθε η ώρα να συμφωνήσω με την κατάστασή μου και να την αποδεχτώ. Δουλεύω λοιπόν σε ένα θάλαμο από τις 9πμ έως τις 5μμ ή 7μμ ή 8μμ και υποφέρω άγχος να διαλέξω ένα ζευγάρι πιεσμένο παντελόνι και ένα γιλέκο πουλόβερ το πρωί πριν από τη δουλειά. Και λοιπόν?\nΗ αγκαλιάζοντας την πραγματικότητα θα σας βάλει στη θέση να καταλάβετε τι πραγματικά θέλετε και να προχωρήσετε.\nΑκριβώς επειδή δεν σας αρέσει το περιβάλλον του γραφείου σας δεν σημαίνει ότι δεν αποκτάτε πολύτιμη εργασιακή εμπειρία. Αποδεχτείτε ότι - προς το παρόν - εργάζεστε σε ένα θάλαμο και η αρχική απόφαση να το κάνετε δεν ήταν λάθος. Η αγκαλιάζοντας την πραγματικότητα θα σας βάλει στη θέση να καταλάβετε τι πραγματικά θέλετε και να προχωρήσετε.\n3. Δημιουργήστε ένα σχέδιο παιχνιδιού.\nΕάν έχετε αποφασίσει ότι η τηλεργασία είναι ιδανική για εσάς, μην δημοσιοποιείτε την απόφασή σας έως ότου ρυθμίσετε και ακολουθείτε ήδη ένα σχέδιο παιχνιδιού. Πείστε το αφεντικό σας ότι είστε απαραίτητοι στην εταιρεία, είτε έχετε φυσική παρουσία στο γραφείο είτε όχι. Πάρτε το αφεντικό σας να επενδύσει σε ΕΣΑΣ. Ακολουθούν ορισμένες προτάσεις:\n* Να είστε πρόθυμοι να πάρετε το κόκκινο μάτι και να παρακολουθήσετε το σεμινάριο της εταιρείας στο Οχάιο.\n* Εκτελέστε τους συναδέλφους σας.\n* Αποδείξτε ότι εκτελείτε όλες τις πτυχές της θέσης σας στο σημείο που θα είναι δύσκολο για το αφεντικό σας να σας αντικαταστήσει / να εκπαιδεύσει κάποιον νέο.\n* Πάρτε μερικές ασθένειες ημέρες (βήχας, βήχας) αλλά συνεχίστε να εργάζεστε από το σπίτι και WOW οι προϊστάμενοί σας με τις απαράμιλλες ικανότητές σας ακόμη και υπό πίεση.\n* Υποδείξτε απαλά ότι η μετακίνηση σας σκοτώνει και σπαταλάτε πολύτιμες ώρες καθισμένοι στον αυτοκινητόδρομο καθημερινά.\n* Ίσως να το πετάξετε εκεί που έχετε ξαναγεμίσει το γραφείο στο σπίτι σας.\nΣημείωση: Όποια και αν είναι η τακτική που χρησιμοποιείτε, φροντίστε να εξηγήσετε πόσο αγαπάτε τη δουλειά σας, πόσο εξειδικευμένοι είστε αφού παρακολουθήσετε τα σεμινάρια (για τα οποία η εταιρεία σας πλήρωσε) και ότι δεν θα ανταλλάζατε κανένα από αυτά για τον κόσμο.\n4. Δεσμευτείτε για το σχέδιο με το αφεντικό σας.\nΜόλις το αφεντικό σας γεμίσει, είστε έτοιμοι να ρίξετε το T-bomb. Προγραμματίστε μια ώρα για να συναντηθείτε μαζί του για μια κριτική. Προετοιμάστε μια λίστα με όλα τα θετικά σας χαρακτηριστικά (παρευρέθηκα στο σεμινάριο, εργαστήκατε από το σπίτι όταν ήσασταν άρρωστος), αναγνωρίστε τυχόν νόμιμες ανησυχίες που μπορεί να έχει το αφεντικό σας και, στη συνέχεια, εξηγήστε του με απόλυτη πεποίθηση ότι η τηλεργασία είναι η καλύτερη και μοναδική επιλογή για σενα.\nΑποτυχία ενός αρχικού, "Go for it!" από το αφεντικό σας, προσφέρετε να δημιουργήσετε μια δοκιμαστική περίοδο έτσι ώστε και οι δύο να μπορείτε να παρακολουθείτε την πρόοδό σας από το σπίτι. Βεβαιωθείτε ότι κατά τη διάρκεια αυτού του χρόνου τεκμηριώνετε κάθε πτυχή της παραγωγικότητάς σας.\n5. Βγες έξω.\nΤο κλειδί για όλη αυτή την άσκηση είναι η απόδοση και ο μόνος τρόπος με τον οποίο θα κάνετε το αφεντικό σας να σκύψει είναι εάν δεσμευτείτε για την υπόσχεσή σας και πραγματικά εργαστείτε. Γίνετε μνημείο παραγωγικότητας. Ακολουθήστε κάθε λεπτομέρεια της δουλειάς σας (παραμείνετε πάντα συνδεδεμένοι στο iChat, επικοινωνήστε με το αφεντικό σας σε κάθε email) και δείξτε στο αφεντικό σας ότι είστε περισσότερο από ικανοί να εργάζεστε αποτελεσματικά από το σπίτι και ότι και οι δύο πήρατε τη σωστή απόφαση.\nΠείτε αντίο σε αυτούς τους θλιβερούς τοίχους γραφείων! Το Telecommuting είναι μια win-win κατάσταση για όλους. Όχι μόνο το αφεντικό σας θα κουραστεί ότι προσέλαβε έναν τόσο εξαιρετικό υπάλληλο, αλλά θα κερδίζετε επιπλέον ώρες καθ 'όλη τη διάρκεια της ημέρας σας που μπορείτε να χρησιμοποιήσετε όσο θέλετε.\nΗ ουσία είναι η εξής: κανείς, αλλά εσείς έχετε τη δύναμη να αποφασίσετε τι είναι προς το συμφέρον σας και αν η εργασία από το σπίτι θα σας βοηθήσει να αξιοποιήσετε στο έπακρο την ημέρα σας, τότε κάντε το να συμβεί.\nΗ ουσία είναι η εξής: κανείς, αλλά εσείς έχετε τη δύναμη να αποφασίσετε τι είναι προς το συμφέρον σας και αν η εργασία από το σπίτι θα σας βοηθήσει να αξιοποιήσετε στο έπακρο την ημέρα σας, τότε κάντε το να συμβεί. Η τεχνολογία επέτρεψε τα πάντα να είναι μόνο ένα κλικ μακριά. Με το Διαδίκτυο, το ηλεκτρονικό ταχυδρομείο, το Skype, το iChat, την κεντρική επιφάνεια εργασίας κ.λπ. μπορούμε να είμαστε σχεδόν οπουδήποτε στον κόσμο και να καταφέρουμε να ολοκληρώσουμε τη δουλειά μας.\nΑκόμα και τώρα γράφω αυτό το άρθρο από το σπίτι μου στο Αϊντάχο, περιμένοντας το λεωφορείο, ώστε να μπορώ να πιάσω μερικές διαδρομές αργά το απόγευμα στο βουνό πριν περάσει η μέρα…\nΔες το βίντεο: Η Τηλεργασία λύση σε έκτακτες συνθήκες. Χρειαζόμαστε αλλαγή νοοτροπίας και μια νέα κουλτούρα\nΑποδράστε από το Cubicle: 5 βήματα για να πείσετε το αφεντικό σας για να σας επιτρέψει να κάνετε τηλεργασία...


«Τέρμα τα γκάζια» για την ΕΡΓΟΣΕ -Στο "κάδρο" και η σιδηροδρομική γραμμή Πάτρα-Αθήνα\nΜία δύσκολη καρέκλα αναλαμβάνει ο νέος Διευθύνων Σύμβουλος της ΕΡΓΟΣΕ, Χρήστος Βίνης. Μαζί με τον Χρόνη Ακριτίδη, αναμένεται να περάσουνα πό τη Βουλή την ερχόμενη εβδομάδα. Μετά ξεκινούν …τα δύσκολα.\nΣτα χέρια τους θα κρατούν μία εταιρεία η οποία θα πρέπει να δουλεύει «τέρμα τα γκάζια» για να μπορέσει να τρέξει το πλούσιο πρόγραμμα έργων που έχει εξασφαλίσει μέσω ΕΣΠΑ.\nΑυγ 05, 2020 Hits:59 ΚΟΙΝΩΝΙΑ


Η αθώωση της Σώτης Τριανταφύλλου: το άρθρο για το οποίο δικάστηκε - Ανοιχτό Παράθυρο\nHomeΡεπορτάζΗ αθώωση της Σώτης Τριανταφύλλου: το άρθρο για το οποίο δικάστηκε\nΗ αθώωση της Σώτης Τριανταφύλλου: το άρθρο για το οποίο δικάστηκε\nΗ υπόθεση έφτασε στα δικαστήρια μετά από αναφορά που είχε καταθέσει το Ελληνικό Παρατηρητήριο του Ελσίνκι , το οποίο είχε συμπεριλάβει διάφορες περιπτώσεις φερομένων ως εγκλημάτων ρατσιστικής βίας.\nΣε αυτές είχε συμπεριληφθεί και άρθρο της κυρίας Τριανταφύλλου στην εφημερίδα «Αthens Voice», τον Νοέμβριο του 2015, αμέσως μετά την επίθεση στο Μπατακλάν με τίτλο «Rock and Roll Will Never Die».\n«Τι να περιμένεις από γόνο της αστικής τάξεως; (Ανακριβές και αυτό…)- είχε σχολιάσει παλιότερα η συγγραφέας. «Και με ρωτούσαν ξανά και ξανά με επιθετικό ύφος γιατί στα βιβλία μου ασχολούμαι με την Αμερική κι όχι με το χωριό μου. Έλεγα: «Η Αμερική είναι το χωριό μου». Αργότερα, όταν εκλαϊκεύτηκε το Ιντερνετ, all hell broke loose: αν ήμουν δικομανής, ή έστω, αν είχα χρόνο και ενέργεια ― δεν έχω, δεν έχω! ― θα μπορούσα να σύρω εγώ στο δικαστήριο διάφορους για μισογυνισμό, δυσφήμιση, ηθική βλάβη και τα λοιπά. Αλλά έχω σοβαρότερες δουλειές. Μερικοί άνθρωποι δεν έχουν σοβαρότερες δουλειές ή κάνουν δουλειά τους το να συκοφαντούν τους άλλους. Είναι θλιβερό για τους ίδιους».\nΤο άρθρο για το οποίο αθωώθηκε:\nΠοτέ δεν θα αντικατασταθεί από προσευχές κι από αμανέδες\nΑν οι μετριοπαθείς μουσουλμάνοι (που, σας διαβεβαιώ, είναι λιγοστοί και αμήχανοι μέσα στο αγριεμένο ισλαμικό πλήθος), θέλουν να αποφύγουν τον στιγματισμό, πρέπει να κατέβουν μαζικά στους δρόμoυς –σήμερα, τώρα– και να διαμαρτυρηθούν για τα εγκλήματα εναντίον της ανθρωπότητας που διαπράττονται στο όνομα του Αλλάχ. Όμως, θα επιμείνω: όπως έλεγε ο Μάρκο Πόλο, «φανατικός μουσουλμάνος είναι αυτός που σου κόβει το κεφάλι, ενώ μετριοπαθής είναι εκείνος που σε κρατάει για να σου κόψουν το κεφάλι».


BLAME THE TREES: “Synapses” - ROCKWAY\nHomeΚΡΙΤΙΚΕΣBLAME THE TREES: “Synapses”\nFebruary 12, 2014 Νίκος Ρόκας ΚΡΙΤΙΚΕΣ Comments Off on BLAME THE TREES: “Synapses”\nΤο “Synapses” είναι το παρθενικό album ενός συγκροτήματος πέντε μουσικών από την Αθήνα. Το ότι είναι η πρώτη τους δισκογραφική δουλειά αναφέρεται κυρίως διότι κάνει τέλειο κοντράστ με την αρτιότητα του πονήματος από όποια άποψη κι αν προσπαθήσουμε να το προσεγγίσουμε.\nΣε πρώτη φάση αντιμετωπίζουμε ένα ιδιαίτερα καλόγουστο artwork, παραστάσεις από μαύρο μελάνι “χτυπημένες” σε ανακυκλωμένο χαρτί, η συσκευασία είναι κάτι που πάντα ενδιαφέρει όσους δεν αρκούνται στο να κατεβάζουν την αγαπημένη τους μουσική από το διαδίκτυο.\nΠατώντας το “play” βλέπεις ότι οτιδήποτε ακούς λειτουργεί σωστά. Όμορφα trip-hop φωνητικά, καλές post-rock κιθάρες, ατμοσφαιρικά keyboards, βαρύ μπάσο και ιδιαιτέρως καλά κρουστά.\nΠροχωρώντας ένα βήμα πιο βαθιά στεκόμαστε στην εξαίρετη ηχοληψία και παραγωγή, τόσο από άποψη τεχνική όσο και από άποψη ύφους. Ειδικά το δεύτερο απαιτεί πέραν των απαραιτήτων γνώσεων, υψηλό αισθητικό κριτήριο και μουσικό ταλέντο, δεδομένου ότι πρόκειται για μία κυκλοφορία η οποία δεν στυλιζάρεται μουσικά σε μία και μόνο μουσική υποκατηγορία αλλά ισορροπεί μεταξύ κυρίως δύο αρκετά ανόμοιων ειδών. Το post-rock και το trip-hop αποτελούν τα δύο ακραία σημεία που ορίζουν τον μουσικό άξονα πάνω στον οποίο κινούνται οι Blame the Trees στα κομμάτια του “Synapses”. Πλησιάζουν εναλλάξ τον ένα ή τον άλλο από τους δύο αυτούς πόλους φροντίζουν ωστόσο να τηρούν πάντα αναλογίες χρυσής τομής, έτσι δίνουν ένα πολύ ισορροπημένο και ενδιαφέρον μουσικό αποτέλεσμα.\nΓια τα κομμάτια τους δεν χρειάζεται να γράψουμε πολλά. Αφενός είναι όλα ενδιαφέροντα, αφετέρου μπορείτε να επισκεφθείτε την σελίδα τους στο bandcamp (http://blamethetrees.bandcamp.com/) όπου θα σχηματίσετε ιδία άποψη. Θα αναφέρουμε μόνο τα προσωπικά favorites του συντάκτη, το “Latency” που απογειώνεται με την προσθήκη djembe και τα υπέροχα φωνητικά, το “Blame” και το “The gentleman thief” στο οποίο ακούγεται ο εμβληματικός μονόλογος από το “Ο μεγάλος Δικτάτωρ” του Charlie Chaplin. Καλή ακρόαση!


Hanting Hotel Suzhou Suli Road Branch Suzhou Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΚαταλύματα σε Suzhou\nΚράτηση σε Hanting Hotel Suzhou Suli Road Branch\nHanting Hotel Suzhou Suli Road Branch\nNo. 36 Suli Road, Γουζόνγκ Ντίστρικτ, Suzhou, Κίνα, 215128\nΚριτικές για Hanting Hotel Suzhou Suli Road Branch\nΣτοιχεία που θα λατρέψετε σε Hanting Hotel Suzhou Suli Road Branch\nBaodai Bridge2,42 km\nDi 3 DaJie (BiBo Jie)2,46 km\nWuzhong Shop small commodities Market2,51 km\nThe new Su-International Council of Shopping Center3,43 km\nΕμπορικό Κέντρο SM City Plaza3,49 km\nSoochow international Mall3,57 km\nYueYuan Jie3,63 km\nSM department Store3,64 km\nOne point of space Store3,65 km\nMillions like City Plaza4,04 km\nΚοντινό αεροδρόμιο Sunan Shuofang International Airport (WUX)\nΔιαθέσιμα δωμάτια σε Hanting Hotel Suzhou Suli Road Branch\nΈχετε κάποια ερώτηση για το Hanting Hotel Suzhou Suli Road Branch;\nΓκουάνκιανγιε Κομμέρσιαλ Ντίστρικτ\nΣίλου Μπίζνες Ντίστρικτ\nΠεριοχή Πύλης Πανμέν\nΠερισσότερες πληροφορίες για το Hanting Hotel Suzhou Suli Road Branch\nΣτην περιοχή Γουζόνγκ Ντίστρικτ, το Hanting Hotel Suzhou Suli Road Branch αποτελεί ιδανικό σημείο για να εξερευνήσετε την πόλη Suzhou και τα περίχωρα. Το συναρπαστικό κέντρο της πόλης είναι μόνο 10.2 KM μακριά. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Hanting Hotel Suzhou Suli Road Branch προσφέρει άψογη εξυπηρέτηση και όλες τις βασικές ανέσεις στους ενθουσιώδεις ταξιδιώτες. Οι πελάτες του ξενοδοχείου μπορούν να απολαύσουν υπέροχες δραστηριότητες όπως τα δωρεάν WiFi σε όλα τα δωμάτια, ημερήσιος καθαρισμός, παράδοση ειδών παντοπωλείου, ιδιωτικό τσεκ ιν/τσεκ άουτ, 24ωρη ρεσεψιόν.\nΤα δωμάτια του ξενοδοχείου έχουν διαμορφωθεί προσεκτικά ώστε να παρέχουν υψηλό επίπεδο άνεσης και την ευκολίας. Σε κάποια από τα δωμάτια, οι επισκέπτες μπορούν να βρουν επίπεδη τηλεόραση, κρεμάστρα ρούχων, δωρεάν τσάι, δωρεάν ποτό καλωσορίσματος, θυρίδα. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Το Hanting Hotel Suzhou Suli Road Branch είναι μια έξυπνη επιλογή για τους ταξιδιώτες στη Suzhou προσφέροντας κάθε φορά μια ήρεμη και ήσυχη διαμονή.\nΣταθμός Μετρό Sanxiang Square\nTo Πρώτο Συνδεδεμένο Νοσοκομείο του Σουζου\nTiger Hill - 7,23 km\nΟδός Shantang - 8,16 km\nΟδός Pingjiang - 8,31 km\nΚήπος The Lion Forest Garden - 8,9 km\nΝαός Hanshan - 8,94 km\nΜουσείο Suzhou - 9,17 km\nΚήπος Humble Administrator's Garden - 9,34 km\nΚήπος Lingering Garden - 9,52 km\nΛίμνη Jinji - 10,94 km\nTongli Pearl Tower - 13,41 km\nBaodai Bridge - 2,42 km\nDi 3 DaJie (BiBo Jie) - 2,46 km\nWuzhong Shop small commodities Market - 2,51 km\nThe new Su-International Council of Shopping Center - 3,43 km\nΕμπορικό Κέντρο SM City Plaza - 3,49 km\nSoochow international Mall - 3,57 km\nYueYuan Jie - 3,63 km\nSM department Store - 3,64 km\nOne point of space Store - 3,65 km\nMillions like City Plaza - 4,04 km\nΚριτικές για Hanting Hotel Suzhou Suli Road Branch από αληθινούς επισκέπτες\nShell Jiangsu Suzhou Industry District Sports Center Jinliang Street Hotel


Η Θεσσαλονίκη ενισχύθηκε με έξι νέα σχολικά συγκροτήματα\n26-01-2020 • 23:00μμ\nΈξι νέα σχολικά συγκροτήματα εντάχθηκαν στο κατασκευαστικό πρόγραμμα των Κτιριακών Υποδομών Α.Ε 2021-2027, προκειμένου να αντιμετωπιστεί το πρόβλημα που υφίσταται με τις σχολικές στέγες στη Θεσσαλονίκη.\nΣε συνέχεια των επαφών και συνεργασιών που είχε ο Δήμαρχος Θεσσαλονίκης Κωνσταντίνος Ζέρβας με τον Υπουργό Υποδομών και Μεταφορών κ. Κώστα Καραμανλή για το εξαιρετικά σημαντικό ζήτημα της έλλειψης σχολική στέγης στη Θεσσαλονίκη, πραγματοποιήθηκε συνάντηση μεταξύ του νέου προέδρου της ΚΤΥΠ Α.Ε Τιμολέοντος Κατσίπου, του Διευθύνοντος Συμβούλου Αθανάσιου Γιάνναρη, του Αντιδημάρχου Τεχνικών Έργων κ. Εφραίμ Κυριζίδη και του τεχνικού συμβούλου του Δημάρχου Θεσσαλονίκης κ. Δημήτρη Μήτρου.\nΜελέτες για άλλα τέσσερα\nΠρόκειται για δυο σχολικά συγκροτήματα, για τα οποία ήδη εκπονείται μελέτη από το Δήμο Θεσσαλονίκης και για άλλα τέσσερα, για τα οποία η ΚΤΥΠ ΑΕ. θα πραγματοποιήσει τόσο τις μελέτες όσο και την κατασκευή τους.\nΔείτε επίσης: Ανοιχτά καταστήματα όλες της Κυριακές του χρόνου – Σε ποιες περιοχές θα ισχύσει\nΠαράλληλα, θα συνεχιστεί η εκτέλεση των Προγραμματικών Συμβάσεων που έχει συνάψει ο Δήμος Θεσσαλονίκης με την ΚΤΥΠ για τη χρηματοδότηση των απαλλοτριώσεων για την κατασκευή και άλλων σχολείων.\nΗ συνάντηση έγινε σε πολύ καλό κλίμα ενώ κατά τη διάρκεια της επαναβεβαιώθηκε το έκδηλο ενδιαφέρον του κ. Καραμανλή για την αντιμετώπιση του προβλήματος της σχολικής στέγης της Θεσσαλονίκης.


Το πρόδωσε το λάστιχο και σωριάστηκε!\nΤίγκα φορτωμένο με σακιά το Pick-up είδε το λάστιχό του να σκάει εν κινήσει και να σωριάζεται στην άσφαλτο.\n40 χρόνια πορείας κλείνει η ΕΛΤΡΑΚ στην Ελλάδα\n40 χρόνια επιτυχούς πορείας στην Ελλάδα συμπληρώνει το 2022 η ΕΛΤΡΑΚ. Με βασικό σύνθημα «40 χρόνια, 40 λόγοι για να το γιορτάζουμε!», η εταιρεία διοργάνωσε μια μεγάλη γιορτή, πανηγυρίζοντας μαζί με συνεργάτες και φίλους σε μια μοναδική και γεμάτη βραδιά.\nΝέα επιδότηση για αγορά ηλεκτρικού αυτοκινήτου! 8.000 ευρώ φθηνότερα\nΤι θα λέγατε να αγοράζατε νέο ηλεκτρικό αυτοκίνητο με έκπτωση 8.000 ευρώ; Γίνεται με το πρόγραμμα «Κινούμαι Ηλεκτρικά», χάρη στο οποίο παίρνετε επιδότηση που αντιστοιχεί στο 30% της λιανικής τιμής του αυτοκινήτου. Δείτε παρακάτω πως το ποσό μπορεί να φτάσει μέχρι και τα 9.500 ευρ\nΗ καλλονή το άφησε στη μέση και αυτός την «κανόνισε»\nH καλλίγραμμη νεαρή άφησε το αμάξι της στην είσοδο/έξοδο ενός οικοπέδου αλλά όταν γύρισε, βρήκε το ΙΧ της... αλλού!\nΜπουγέλο στους νταήδες που του χτύπησαν το αυτοκίνητο\nΔύο ψευτόμαγκες έκλειναν τον δρόμο με το έτσι θέλω περπατώντας μες τη μέση και όταν τους έκανε την παρατήρηση ο οδηγός, χτύπησαν το αυτοκίνητο! Έλα όμως που έκανε αναστροφή και τους εκδικήθηκε με ένα κανονικό μπανάκι!


Αυτά τα θέματα είναι πολύ λεπτά. Χρειάζεται μεγάλη προσοχή. Πρέπει να βλέπομε το καθετί με αγαθό τρόπο. Τίποτα το κακό να μη σκεπτόμαστε για τους άλλους. Κι ένα βλέμμα κι ένας στεναγμός επιδρά στους συνανθρώπους μας. Και η ελάχιστη αγανάκτηση κάνει κακό. Να έχομε μέσα στην ψυχή μας αγαθότητα κι αγάπη· αυτά να μεταδίδομε.\nΓέροντος Πορφύριου του Καυσοκαλυβίτου


Σχόλια, Απόψεις, και ... ειδήσεις: Βαρουφάκης: Αντί για κούρεμα, αποπληρωμή με ρήτρα ανάπτυξης\nΒαρουφάκης: Αντί για κούρεμα, αποπληρωμή με ρήτρα ανάπτυξης\nΠώς βλέπετε να εξελίσσονται τα πράγματα όσον αφορά το ελληνικό χρέος μετά τις ευρωεκλογές και ενόψει της αναδιαπραγμάτευσης του φθινοπώρου;\nΣτον βαθμό που μπορούμε να προφητεύσουμε υπάρχουν στοιχεία που καταδεικνύουν σαφέστατα ποιες είναι οι διαθέσεις του Βερολίνου και της Φρανκφούρτης. Πάνε για μια επιμήκυνση. Μια επιμήκυνση άλλων 20-30 ετών. Το σημερινό μνημονιακό σχέδιο υποτίθεται ότι τελειώνει - όσον αφορά τις αποπληρωμές - το 2030. Μπορεί να λοιπόν να το πάνε με μια μικρή μείωση του επιτοκίου στο 2055 ή στο 2066…\nΤο αποτέλεσμα θα είναι να μειωθούν οι αποπληρωμές σε ετήσια βάση που πρέπει να κάνει η κυβέρνηση. Αυτές μπορεί να μειωθούν ακόμη και στο 50%. Το συνολικό χρέος όμως θα παραμείνει μη βιώσιμο. Θα παραμείνει μέσα στο μαύρο σύννεφο εκείνου που εγώ ονομάζωχρεοκοπαροικίας. Όταν παρατείνεις το χρέος κάποιου στην ουσία προβάλεις την χρεοκοπία του στο μέλλον.\nΟι αγορές δεν ενδιαφέρονται. Το 90% του χρέους μας το κρατούν δημόσιοι φορείς. Μόνο το 10% είναι στον ιδιωτικό τομέα - και αυτοί είναι μόνο hedge funds. Αυτοί ξέρουν ότι δεν πρόκειται να κουρευτεί το 10% αλλά μόνο το 90%. Είναι σαφές ότι εάν μετά το PSI και με αγγλικό δίκαιο κουρέψουμε τα ομόλογα αυτά, θα τρέχουμε στα δικαστήρια του Λονδίνου και της Νέας Υόρκης απέναντι στους καλύτερους δικηγόρους του κόσμου. Εάν είναι να κουρευτεί κάτι θα κουρευτεί το 90% το οποίο θα χρωστάς στους υπόλοιπους φορολογούμενους του κόσμου.\nΗ λύση δεν μπορεί να αφορά μόνο το χρέος. Το χρέος είναι σαν τον πόνο ενός καρκινοπαθή. Ο πόνος είναι δυσβάσταχτος αλλά δεν είναι η αιτία του κακού. Το χρέος δείχνει το πρόβλημα. Το πρόβλημα πρέπει να το δούμε σε ένα τρίγωνο: είναι το χρέος, οι επενδύσεις και βεβαίως το τραπεζικό σύστημα - που είναι και αυτό βαθιά χρεοκοπήμένο. Η λύση θα πρέπει να αντιμετωπίζει και τα τρια αυτά ταυτόχρονα.\nΗ πρότασή μου, λοιπόν, είναι «κανένα κούρεμα αλλά θα εκδώσουμε νέα ομόλογα ύψους όσο ακριβώς και το χρέος. Αυτά θα τα ανταλλάξουμε με το χρέος που έχουμε στον ESM και στο ΔΝΤ. Αυτά τα ομόλογα όμως θα περιέχουν δυο συνθήκες. Η πρώτη θα είναι η ρήτρα ανάπτυξης. Αυτό σημαίνει ότι κάθε χρόνο θα τους δίνουμε αυτά που έχουμε συμφωνήσει με τα μνημόνια - τα 20 δις. Αλλά θα το δίνουμε μόνο εάν η ανάπτυξή μας είναι πάνω από 3%. Αν η ανάπτυξη είναι 1%-2% τότε αυτό το ποσό θα καταβληθεί στο 1/3. Εάν, δε, η ανάπτυξη είναι ακόμη χαμηλότερη από αυτό το ποσοστό, δεν θα γίνεται καμία πληρωμή. Η δεύτερη συνθήκη που θα πρότεινα είναι τα ομόλογα να είναι 20ετή. Μετά την πάροδο αυτού του χρόνου θα εξαϋλώνονται». Θα παύουν να υπάρχουν, ανεξάρτητα από το ποσό που έχει αποπληρωθεί. Δεν μπορούμε να δεσμεύσουμε την Ελλάδα για πάντα.\nΗ μόνη λύση, λοιπόν, για τις τράπεζες είναι ο αφελληνισμός τους. Να αναλάβει την διαχείρισή τους η ΕΚΤ και ο ESM, να αλλάξουν τα διοικητικά συμβούλια με τον διορισμό μη Ελλήνων σε αυτά - είναι λίγο παρακινδυνευμένο αλλά το πιστεύω ακράδαντα, να ανακεφαλαιοποηθούν από τον ESM και να ελέγχονται από την ΕΚΤ. Αφού εκκαθαριστούν ύστερα από έξι μήνες να ιδιωτικοποιηθούν παγκοσμίως. Όποιος θέλει ας τις αγοράσει. Δεν γίνεται ο πτωχευμένος Έλληνας φορολογούμενος να διατηρεί αυτές τις τράπεζες. Είναι σαν να ρίχνει μερικές σταγόνες σε έναν άδειο κουβά και να προσπαθεί να τον γεμίσει.\nΝα το πω απλά: Αν κάποιος ήθελε να βγούμε από το ευρώ, θα μπορούσε να πει ότι τις εθνικοποιούμε, εκδίδουμε δραχμές, τις ανακεφαλαιοποιούμε με δραχμές και πορευόμαστε μέχρι τα πράγματα να γίνουν καλύτερα και να τις πουλήσουμε ξανά εφόσον το θέλουμε. Άν όμως παραμείνουμε στο ευρώ, όπου δεν μπορούμε να κόψουμε χρήμα μόνοι μας, ο μόνος τρόπος να τις ανακεφαλαιοποιήσουμε είναι μέσω του δανεισμού. Όμως ούτε αυτό μπορούμε να κάνουμε γιατί είμαστε πτωχευμένοι. Όσοι λοιπόν επιμένουμε - και εγώ είμαι ένας από αυτούς - ότι η θέση μας είναι στο ευρώ, δεν μπορούμε να απαιτούμε ότι θα έχουμε ελληνικές τράπεζες.\nΑναρτήθηκε από Αντώνης Δ. Μάντζιος στις 10:40 μ.μ.


Πόσο Kοντά Είναι η Αθήνα που Ονειρευόμαστε από Αυτήν που θα Προκύψει από τον Τσίπρα και τον Καμίνη;\nΣτο επίκεντρο της συνάντησης των δύο πολιτικών θα βρεθεί σχέδιο αστικών παρεμβάσεων, οι οποίες θα έχουν ως στόχο να αλλάξει ριζικά η εικόνα της πρωτεύουσας.\nΟι περισσότεροι συμφωνούμε ότι θέλουμε να αλλάξει η Αθήνα. Σε αυτό που διαφωνούμε είναι το πώς. Εκεί που κάποιοι θέλουν πάρκα, άλλοι ζητούν πάρκινγκ. Εκεί που κάποιοι ζωγραφίζουν στους τοίχους «τέχνη», άλλοι σβήνουν «βανδαλισμούς». Εκεί που για κάποιους είναι μια όαση πολυπολιτισμικότητας, άλλοι βλέπουν υποβάθμιση. Εκεί που κάποιοι βλέπουν λαϊκές γειτονιές, άλλοι βλέπουν gentrification. Το ποιά Αθήνα θα προκύψει από τη συνάντηση δημάρχου και πρωθυπουργού, και πόσο κοντά θα είναι σε αυτήν που ονειρευόμαστε ή προς ποιο μέρος από αυτά τα δίπολα θα «γέρνει», είναι ένα μεγάλο ερωτηματικό. Όπως ερωτηματικό είναι αν σε όλες αυτές τις συζητήσεις ρωτήθηκαν όσοι ζουν και εργάζονται στο Δήμο της Αθήνας, για τις ανάγκες που έχει κάθε γειτονιά.\nΣύμφωνα με την εφημερίδα «Έθνος», ο Δήμαρχος Αθηναίων, Γιώργος Καμίνης, θα συναντηθεί με τον Πρωθυπουργό, Αλέξη Τσίπρα, στις 5 το απόγευμα, στο Μέγαρο Μαξίμου και στο επίκεντρο της συνάντησης θα βρεθεί σχέδιο αστικών παρεμβάσεων, οι οποίες θα έχουν σαν στόχο να αλλάξει ριζικά η εικόνα της πρωτεύουσας, ενώ φαίνεται πως έχουν βρεθεί οι οικονονικοί πόροι.\nΟι παρεμβάσεις αυτές αφορούν: την ανάπλαση του ιστορικού Κέντρου, με ευρείες παρεμβάσεις από το Σύνταγμα ως τον Κεραμεικό, τη δημιουργία αστικού πάρκου στη λεωφόρο Αλεξάνδρας με κατεδάφιση του ιστορικού γηπέδου του Παναθηναϊκού και συνένωση με τα Προσφυγικά (αφού θα υπογειοποιηθεί η Λ. Αλεξάνδρας), την αναβάθμιση του Πάρκου Γουδή και τη δημιουργία νέου γηπέδου για τον Παναθηναϊκό, σε χώρο πλησίον του Νοσοκομείου Αεροπορίας, και την ανάπλαση του Ελαιώνα με τη δημιουργία χώρων μαζικής άθλησης.\nΓια την επεξεργασία του σχεδίου πραγματοποιήθηκε σύσκεψη στο Μέγαρο Μαξίμου, υπό τον Πρωθυπουργό, στην οποία συμμετείχαν ο υπ. Περιβάλλοντος, Σωκράτης Φάμελλος, ο υπ. Υποδομών, Χρήστος Σπίρτζης, ο υπ. Επικρατείας, Αλέκος Φλαμπουράρης, ο αναπληρωτής υπ. Οικονομίας, Αλ. Χαρίτσης, ο υφυπουργός Αθλητισμού, Γ. Βασιλειάδης, και η περιφερειάρχης, Ρένα Δούρου.\nΠροφανώς, με αφορμή τη συνάντηση, η συζήτηση θα επικεντρωθεί στο ζήτημα του γηπέδου του Παναθηναϊκού. Πώς όμως οραματιζόμαστε την Αθήνα συνολικά; Τι θα θέλαμε να αλλάξει σε αυτήν; Και προς ποια κατεύθυνση;\nΘέλουμε περισσότερους πλακόστρωτους δρόμους, δέντρα και θαμνάκια. Ποδηλατόδρομους και πάρκινγκ για τα ποδήλατα. Φώτα τη νύχτα και στο τελευταίο στενάκι. Χρώματα, μουσικές, συναυλίες. Ελεύθερους δημόσιους χώρους για άθληση και παιχνίδι. Πρόσβαση για τους ανάπηρους, ασφάλεια για τους τυφλούς. Κανέναν άστεγο σε χαρτόκουτα, κανέναν πρόσφυγα στον δρόμο. Κανένα αδέσποτο να πεινάει. Θέλουμε μία Αθήνα που να τους εμπεριέχει όλους. Και κυρίως, μια «Αθήνα μου, σ'αγαπάω να της λες». Άραγε θα προκύψουν ποτέ όλα αυτά;


30-08-2020 • 11:51πμ\nΣχέση η οποία είχε σφυρηλατηθεί λόγω αμφιλεγόμενου επιχειρηματία με ισχυρό δόντι στο Μέγαρο Μαξίμου. Η κατακραυγή μετά την ανακοίνωση του διαγωνισμού και τις φωτογραφικές διατάξεις οδήγησε σε συνεχείς τροποποιήσεις που φαίνεται ότι μείωσαν τα περιθώρια κέρδους των συμμετεχόντων. Τα οποία με τους αρχικούς όρους προβλέπονταν ιλιγγιώδη! Τόσο, ώστε έφταναν για να ικανοποιήσουν τις ανάγκες ολόκληρων οικογενειών, με τη διευρυμένη έννοια του όρου. Θείους, θείες ξαδέρφια, ανιψιούς και λοιπά.


Μπαράζ ανανεώσεων στα Ιλίσια 2004! | Abola.gr\nΜπαράζ ανανεώσεων στα Ιλίσια 2004!\nby Kώστας Παλαιολόγος Ιούνιος 26, 2017\nΣτην επέκταση της συνεργασίας τους με τους Σταύρο Κόκκαλη, Βασίλη Μαθά και Αχιλλέα Ρόη προχώρησαν τα Ιλίσια 2004, διατηρώντας τον βασικό τους κορμό.\nΤις προσπάθειες διατήρησης του περυσινού βασικού κορμού συνεχίζουν ακάθεκτα τα Ιλίσια 2004. Τα άτομα που συγκροτούν τη διοίκηση του Παντελή Ξενιτίδη συνεχίζουν ακάθεκτα την προσπάθεια ανανέωσης του κορμού που ηγήθηκε της πρωταγωνιστικής πορείας που διέγραψε ο σύλλογος κατά τη διάρκεια της σεζόν που ολοκληρώθηκε στον ιδιαίτερα ανταγωνιστικό πρώτο όμιλο της Β’ ΕΠΣΑ.\nΣε αυτό το πλαίσιο οι ιθύνοντες των Ιλισίων 2004 προχώρησαν στην επέκταση της συνεργασίας τους με τρεις ιδιαίτερα σημαντικούς παίκτες. Ο λόγος για τους Σταύρο Κόκκαλη, Βασίλη Μαθά και Αχιλλέα Ρόη, οι οποίοι θα φιγουράρουν και την επόμενη σεζόν με τη φανέλα των Ιλισίων 2004 και θα προπονούνται υπό τις οδηγίες του Περικλή Παπαζαφειρόπουλου.\nΟ πρώτος ήταν από τους κορυφαίους δημιουργικούς μέσους της ομάδας, ενώ οι Μαθάς και Ρόης συνέθεσαν τους δύο πρώτους σκόρερ των Ιλισίων 2004 κατά την περυσινή σεζόν.\nΠαράλληλα, στην διοίκηση του ιστορικού και φιλόδοξου σωματείου εντείνουν τις προσπάθειές τους, που αφορούν την ουσιαστική ενίσχυση του ρόστερ με ποιοτικούς παίκτες που θα πλαισιώσουν ιδανικά το υπάρχον ρόστερ. Σύμφωνα με πληροφορίες εντός των προσεχών ημερών, είναι πολύ πιθανό να ανακοινωθού τουλάχιστον δύο παίκτες εγνωσμένης αξίας.\nΝέο ξεκίνημα για την Τερψιθέα με Πρόεδρο Αγγελέτο\nΑνανέωσαν Καμαρίτης, Βαμβάτσικος στο Κρυονέρι-Προωθήθηκαν τέσσερις παίκτες από την εφηβική ομάδα\nΤρεις μεταγραφές πραγματοποίησε η Ιεράπολη,\nΕΠΣ ΑΘΗΝΩΝ ΠΩΨ -ΝΕΟΠΕΝΤΕΛΙΚΟ ΦΑΣΕΙΣ 1-0 ΑΓΩΝΑ 4-12-16 VIDEO\nΆρεσε παρά την τριάρα!


Αγαθάγγελος Λαγουβάρδος: Είχε μεταβάλει το Πρέβελη σε Πύλη της Ελευθερίας | RethNea.gr\nΑΠΟ ΤΙΣ ΕΜΒΛΗΜΑΤΙΚΕΣ ΜΟΡΦΕΣ ΤΗΣ ΜΑΧΗΣ ΤΗΣ ΚΡΗΤΗΣ ΚΑΙ ΤΗΣ ΑΝΤΙΣΤΑΣΗΣ\nΑγαθάγγελος Λαγουβάρδος: Είχε μεταβάλει το Πρέβελη σε Πύλη της Ελευθερίας\n28/05/2022 | 09:58\nΗ πρώτη αποστολή διαφυγής στη Μέση Ανατολή\nΜια θανατερή αγωνία είχε καταλάβει τον Αγαθάγγελο Λαγουβάρδο όταν ανέλαβε την ηγουμενία του Ιστορικού Μοναστηριού Πρέβελη.\nΤεράστιο το βάρος της ευθύνης να διαποιμένει έναν ιερό χώρο που είχε λαμπρύνει με την παρουσία του κι ένας Μελχισεδέκ Τσουδερός, από τις πρώτες σπίθες που προκάλεσαν την έκρηξη της επανάστασης του 1821. Ένα χώρο που πρώτο δεχόταν τη μήνη του εχθρού όπως επί ηγουμενίας Εφραίμ που δέχτηκε την οργή των Τούρκων μετά την αποτυχημένη επανάσταση Δασκαλογιάννη.\nΈκανε διπλή προσευχή και παρακαλούσε τον Ύψιστο να φανεί αντάξιος. Ο πατριωτισμός όμως όπου κρύβεται δεν ζητά παρά μια αφορμή να εκδηλωθεί. Και στην περίπτωση του Αγαθαγγέλου Λαγγουβάρδου η Μάχη της Κρήτης πυροδότησε την σπουδαία αντιστασιακή του δράση.\nΑμαριώτης ήταν ο Αγαθάγγελος και μόνο η σκέψη πως ήταν γιος του Κωνσταντίνου Λαγουβάρδου, του έδινε δύναμη να τιμήσει τον τόπο του και τη γενιά του.\nΉταν σπουδαίος ο πατέρας του ο Κωνσταντίνος Λαγουβάρδος.Η λαϊκή μούσα έχει διασώσει ότι στο μεγάλο ξεσηκωμό του 66, ο γενναίος αυτός τελευταίος εγκατέλειπε κάθε μάχη, αδιαφορώντας για τις φονικές σφαίρες που σφύριζαν δαιμονισμένα.Γεννήθηκε το 1845 στους Αποστόλους Αμαρίου. Ήταν γιος του Δημητρίου Λαγουβάρδου, που πολεμώντας κοντά στον Πάνο Κορωναίο είχε φθάσει στο βαθμό του χιλιάρχου. Ανεξάρτητα από τη συμπόρευση στους αγώνες ο Κορωναίος έτρεφε μεγάλο σεβασμό και αγάπη για την οικογένεια που θαύμαζε ιδιαίτερα.\nΟ Κωστής μεγαλώνοντας σε αυτό το περιβάλλον ήταν φυσικό ότι θα αποκτήσει μια φλογερή αγάπη για την πατρίδα του. Από νωρίς έδειχνε πόσο γενναίος ήταν.Ήταν μόλις 20 χρόνων όταν μαζί με άλλους γενναίους όπως ο Χατζησυμεών και οι Νεονάκηδες, κάνανε γιουρούσι στον αιματωβαμένο Αρκαδιώτικο Κάμπο κατά των ορδών του Μουσταφά, με την ελπίδα ότι θα βοηθήσουν τους έγκλειστους ήρωες να απομακρύνουν τον κίνδυνο από το μοναστήρι.\nΟ έμπειρος χιλίαρχος Δημήτριος Λαγουβάρδος, δεν ξεγελάστηκε και λέει του νεαρού Νεόνη.\nΆγριο τουφεκίδι ακολούθησε. Οι στιγμές ήταν εξαιρετικά κρίσιμες. Τότε ο χιλίαρχος στρέφεται στο γιο του και του ζητά να βάλει φτερά στα πόδια και να τρέξει στο χωριό να τους ξυπνήσει, πριν προλάβουν οι Τούρκοι να πάνε και τους σφάξουν.\nΣτο μεταξύ έχουν ειδοποιηθεί οι κάτοικοι των γύρω χωριών που τρέχουν να βοηθήσουν. Η θέα τόσων αποφασισμένων παλικαριών τρέπει σε φυγή τους Τούρκους που κατάλαβαν ότι δεν μπορούσαν να πετύχουν τον σκοπό τους. Στο κατόπι τους οι λεβέντες με πρώτο τον Κωστή, τους έδωσαν ένα μάθημα που για καιρό συζητούσαν αφρίζοντας από λύσσα για το χουνέρι που τους έκανε ο νεαρός Λαγκουβάρδος και οι άλλοι γενναίοι.\nΛίγο καιρό αργότερα οι Αποστολιανοί φιλοξενούν έναν οπλαρχηγό από τα Βορύζα στο σπίτι του Κώστα Νεονάκη που ήταν κουνιάδος του Δημήτρη Λαγουβάρδου. Εκεί σμίγουν και κάνουν σχέδια για να αντιμετωπίσουν τους Τούρκους.\nΣε λίγες μέρες άρχισαν οι μάχες του Γερακαρίου. Οι Τούρκοι προλαβαίνουν να κάψουν το Μέρωνα, αλλά παθαίνουν πανωλεθρία στις Ελένες από τους ατρόμητους Αμαριώτες.\nΣτις 18 Ιανουαρίου 1897 βρίσκεται στου Καλογέρου. Ενώ ετοιμάζεται το χωριό να τιμήσει τη μνήμη των Αγίων Αθανασίου και Κυρίλλου, φθάνει ένας απεσταλμένος από το Ρέθυμνο και ενημερώνει πως την ίδια νύχτα αναχωρούν Τούρκοι από πολλά χωριά, με σκοπό να μπούνε στην πόλη του Ρεθύμνου και να σφάξουν Χριστιανούς.\nΧωρίς δεύτερη σκέψη ο Λαγουβάρδος ξεκινά με συγχωριανούς του, αλλά και άλλους αγωνιστές από Καλογέρου και Θρόνος, πιάνουν θέση στους Αρμούς και με τη βοήθεια πολλών άλλων από τα γύρω χωριά Αμαριωτών υποχρεώνουν τους Τούρκους να γυρίσουν στο Κλεισίδι, χωρίς να μπορούν να προχωρήσουν προς Ρέθυμνο. Έτσι ματαιώθηκε μια επιχείρηση που θα στοίχιζε πολλές ζωές Ρεθεμνιωτών.\nΑντιπροσωπευτικό γλυπτό που εκφράζει τον αγώνα της Μονής και των μοναχών στους χαλεπούς εκείνους καιρούς\nΈνας άξιος γιος\nΟ Αγαθάγγελος ήταν ο δεύτερος γιος του. Γεννήθηκε στους Αποστόλους το 1887. Διετέλεσε ηγούμενος της μονής Ασωμάτων στο Αμάρι και συμμετείχε στον πόλεμο του 1912-13 ως οπλαρχηγός της Μακεδονίας και της Ηπείρου. Ο Αγαθάγγελος, υπήρξε τοποτηρητής της επισκοπής Λάμπης και Σφακίων (1928-33).\nΚαι το 1941 ηγούμενος της Μονής Πρέβελη γίνεται η εμβληματική μορφή του αγώνα μεταβάλλοντας το μοναστήρι σε πύλη της ελευθερίας. Την περίοδο εκείνη περίθαλψε πολλούς Άγγλους στρατιωτικούς και τους βοήθησε να διαφύγουν στη Μέση Ανατολή, δραστηριότητα που προκάλεσε την επικήρυξή του από τους Γερμανούς. Τελικά, ο ηγούμενος κατάφερε να διαφύγει στη Μέση Ανατολή, όπου υπηρέτησε στον εκεί ελληνικό στρατό ως στρατιωτικός ιερέας με τον βαθμό του λοχαγού.\nO Αγαθάγγελος Λαγουβάρδος\nΑξίζει να τονιστεί ότι εκείνες τις μέρες της Μάχης της Κρήτης, πλάι στους συνεργάτες και συμπολεμιστές του, δε χορηγούσε μόνο υλικά αγαθά για τον αγώνα αυτό, αλλά έδινε θάρρος και ψυχή για την ενίσχυση των ελληνοχριστιανικών ιδεωδών του εθνικού αγώνα της Κρήτης μας. Και όταν οι Γερμανοί πάτησαν την Κρήτη, ο Ηγούμενος εμψύχωνε τον αγωνιζόμενο λαό, φρόντιζε τους κατατρεγμένους και βοηθούσε όσους κατέφευγαν στο Μοναστήρι ζητώντας προστασία.\nΜόλις άρχισε η μάχη της Κρήτης από τους Γερμανούς, ο Αγαθάγγελος Λαγουβάρδος ήρθε σε συνεννόηση με τον Γ. Τσαγρή, τότε νομάρχη Ρεθύμνης, και τον Άγγλο επιτετραμένο σχετικά με την αντιμετώπιση του κινδύνου. Επειδή υπήρχαν πληροφορίες ότι στην περιοχή της Μονής θα έριχναν αλεξιπτωτιστές ή θα έκαναν απόβαση δια θαλάσσης, ο Ηγούμενος ανέλαβε την επίβλεψη και εφοδιαστήκαμε με όπλα «Γκρα» και φυσίγγια από εκείνα που βρίσκονταν στη Μονή από το 1896 ως και τρόφιμα. Σχημάτισε μια εθνοφρουρά από εργαζόμενους στη Μονή ως και άλλους από τα γύρω χωριά και ολόκληρη την αδελφότητα της Μονής.\nΟ Ηγούμενος είχε επίσης την πρόνοια και διαφύλαξε όλα τα μεγάλης αξίας παλαιά ιερά άμφια και εκκλησιαστικά σκεύη οιουδήποτε είδους, σε ασφαλές κρησφύγετο, και μόνον τον Τίμιο Σταυρό είχεν αφήσει επάνω στην Αγία Τράπεζα της εκκλησίας της Μονής Θεολόγου, διότι καθημερινά έφθαναν στη Μονή προσκυνητές ασθενείς και ζητούσαν να τους «σταυρώσουν» με τον «Τίμιο Σταυρό» για θεραπεία τους.\nΜε δεξί του χέρι τον Διονύσιο Σταφυλάκη φροντίζει έξυπνα να προστατεύσει τους κυνηγημένους στρατιώτες κάτω κυριολεκτικά από τη μύτη του εχθρού, που πρώτα είχε εγκαταστήσει φυλάκιο στη Μύρθιο και στη συνέχεια το μετέφερε στη Λίμνη του Πρέβελη.\nΣτο μοναστήρι έστηνε καθημερινά ο Αγαθάγγελος δυο καζάνια για να ταΐσει τόσο κόσμο, ενώ παράλληλα όποτε έφθαναν Γερμανοί στο μοναστήρι αναλάμβανε ο Διονύσιος Σταφυλάκης να τους χορτάσει με όσα καλούδια εύρισκε για να φύγουν πιο γρήγορα ανυποψίαστοι για όσα συνέβαιναν στη μονή.\nΕκεί σχεδιάστηκε και η πρώτη απόδραση με υποβρύχιο στη Μέση Ανατολή.\nΑπό την έκθεση του Διονύσιου Σταφυλάκη\nΑναφέρει σχετικά σε έκθεσή του ο Διονύσιος Σταφυλάκης:«Μια μέρα στις 25 με 26 Ιουλίου 1941 ημέραν Κυριακήν ενώ τελούσε λειτουργίαν στη Μονή Προδρόμου (κάτω Μοναστήρι) ξαφνικά ο Ηγούμενος χάθηκε από την Εκκλησία την ώρα που έψαλλε. Κοιτάζω βλέπω το στασίδι του κενόν. Κατάλαβα ότι κάτι συμβαίνει. Τελείωσα τη λειτουργία τη βοήθεια του Μοναχού Γερασίμου (νυν ιεροδιάκονου). Βγήκα από την εκκλησία και κοίταξα ασυναισθήτως το μέρος που κάθιζε και έπαιρνε τον καφέ του μετά το τέλος της λειτουργίας. Δεν ευρίσκετο εκεί και αμέσως έτρεξα να τον ζητήσω σ’ άλλο μέρος χωρίς να περιμένω καφέ, ούτε και να ρωτήσω κανένα μήπως εγείρω υπονοίας, δεδομένου ότι στη Μονή έμεναν πολλοί από διάφορα μέρη της Ελλάδος που επολέμησαν εδώ στα Μέτωπα της Κρήτης, και έμειναν κατόπιν εδώ, γιατί δεν μπορούσαν να φύγουν. Αυτούς η Μονή τους προσέλαβε στο εργατικόν προσωπικόν και τους πλήρωνε όπως τους λοιπούς υπαλλήλους της συσσιτούσαν δε και εκεί. Υπήρχαν άνδρες και της σχολής Ευελπίδων Αξ/κοί διαφόρων όπλων. Το Μοναστήρι είχε ματαβληθεί σε στρατόπεδο. Μεσημέρι βράδυ δυο μεγάλα καζάνια στα οποία παρεσκευάζαμε το φαγητόν πολλές φορές δεν επαρκούσε και δίναμεν και ξηρά τροφή τυρί και μέλι. Από φόβο λοιπόν δεν ρώτησα γιατί δεν έπρεπε να έχω σ’ ολους εμπιστοσύνη.\nΑπό τη Μονή οργανώθηκε η πρώτη επιχείρηση διαφυγής στη Μέση Ανατολή\nΤράβηξα κατευθείαν στο κελί του, και ηρώτησα την υπηρεσίαν του. Μου απήντησεν με απορίαν ότι δεν ξέρει και ότι έπρεπε να είναι στην εκκλησία. Αμέσως κατάλαβα περίπου τι συμβαίνει είπα ότι ητο στην εκκλησία, αλλά προς στιγμήν βγήκε και τον ζητούσα για κάποια υπόθεση. Πράγματι έτρεξα με ανυπομονησία στο ιδιαίτερο δωμάτιό του και βρήκα τη θύρα κλεισμένη και καλώς ασφαλισμένη. Εκτύπησα με προσοχή αφού ο ίδιος πλησίασε και ρώτησε ποιος κτύπησε του ομίλησα και με γνώρισε μου άνοιξε γρήγορα και με επιφύλαξη και πέρασα. Έκλεισα και πάλιν καλά και μετά με οδήγησε στο δεύτερο μέρος του δωματίου όπου καθόντουσαν δύο γνωστοί μου.\nΤους καλημέρισα και αμέσως ο Ηγούμενος έδωσε τις δέουσες συστάσεις, απ’ εδώ ο Πάτερ Διονύσιος Ιερομόναχος της Μονής και πολύ πρόθυμος να μας βοηθήσει στην προκειμένη περίπτωση ..απ’ εδώ ο κ. Πόουλ Άγγλος υποπλοίαρχος .. και απ’ εδώ ο κ. Στρατής Λιπαράκης εξ Ανωπόλεως Σφακίων νυν κάτοικος Αλεξάνδρειας μου είπαν και κάθησα και ανέλαβε ο Άγγλος Ταγματάρχης να μου πει τους λόγους που τους ανάγκασεν να έλθουν στη Μονή. Σε άπτεστον Ελληνική άρχισε να λέει ότι το Στρατηγείο τους έχει πληροφορίας ότι πολλοί άνδρες δικοί μας ευρίσκονται ακόμη στη Κρήτη και δεν έχουν παραδοθεί στους Γερμανούς, οι οποίοι φιλοξενούνται στις τρύπες και τα σπήλαια από τους κατοίκους της Νήσου.\nΈτρεξα αμέσως (για τους άλλους που έμεναν στον ξενώνα Άγγλους να παραλάβω ενδεχομένην μεταξύ τους συζήτησιν οπότε θα εγίνοντο αντιληπτοί από τους Γερμανούς που είχαν φθάσει ακριβώς στο κάτω μέρος του δωματίου των. Για να με ακούσουν και να με νιώσουν φώναζα δυνατά στους άνδρας του Αποσπάσματος – Σολτάτ Γκουτ Γερμανία, γκουτ και αμέσως τη μποτίλια τη ρακί αυγά τηγανιτά πατάτες και τυρί άφθονα όσπου χόρτασαν και έφυγαν κατευχαριστημένοι φωνάζοντες «Πρέβελης όλες εντάξει όλες εντάξει». Αμέσως την επομένην στείλαμεν τον Παύλον Περαντωνάκη από Φραττί στην Αγία Γαλήνη μέχρι Καλούς Λιμιώνες και ζητούσε καΐκι να έρθει λάθρα να παραλάβει τους Άγγλους για την Αίγυπτο με έξοδα της Μονής. Δυστυχώς δεν βρέθηκε γιατι οι Γερμανοί τα είχαν αχρηστεύσει όλα. Ζητήσαμε και προς τα Σφακιά αλλά με τα ίδια αποτελέσματα. Δεν υπάρχουν απάντησε ο Παπά Κατεχάκης προς τον οποίο ο Γουμενος είχε στείλει έμπιστον του. Ο Θεός όμως που κανονίζει τα πάντα τύφλωσε τους Γερμανούς και διέλυσαν το Φυλάκειον της Λίμνης και βγήκαν οι Πόουλ και Στρατής. Την επομένην από τις 8-9 μ.μ. ενώ οι Άγγλοι οδηγούμενοι από το Μετόχιον Ξηρορήτησα προς την Λίμνην ο Ηγούμενος μετά του Πόουλ μέσα στο ναίδριον του Αγίου Σάββα (στη Λίμνη) έδιναν τα σήματα από το μικρόν παράθυρο του ναϊσκου προς το πέλαγος με ειδικόν φακόν για τη προσέγγιση του Υποβρυχίου. Την 1 μ.μ. μεσονύκτιον φάνηκε ο πύργος του υποβρυχίου το οποίον ανεδύθει εις αποστασιν 70 μέτρων από την αμμουδιά. Προσέδεσε αμέσως χονδρά σχοινιά έξω πέταξε σωσίβια τα οποία φόρεσαν αμέσως οι στρατιώται και πέρασαν στο υποβρύχιο στηριζόμενοι στα σχοινιά εκείνα. Ολοι πέταξαν παπούτσια και φορέματα που φορούσαν αποχαιρέτησαν με δάκρυα χαράς και ευγνωμοσύνης στα μάτια τους δικούς μας τους οποίους και κατησπάζοντο και πέρασαν στο μέσον της σωτηρίας των, που αμέσως φόρεσαν καινούργιοι απ’ όλα. Έφυγαν με τους Άγγλους τότε και πολλοί δικοί μας. Σε λίγη ώρα αποχαιρέτησε κάποιος Αξ/κος του σκάφους τους δικούς μας πέρας σ’ αυτό με το μοναδικό μικρό βαρκάκι του που ήτο έξω και που χωρούσε μόνο ένα άτομον και το σκάφος αμέσως ανεχώρησε και κατεδύθει σε λίγην απόσταση έξω της Λίμνης.\nΗτο τότε εσπέρα της 27ης Ιουλίου 1941 οτε τελείωσε η πρώτη αποστολή».\nΕίναι πολλά ακόμα τα στοιχεία που αναφέρονται στη δράση του Αγαθάγγελου Λαγουβάρδου και των μοναχών της Μονής. Όταν μας δοθεί άλλη ευκαιρία θα επανέλθουμε.


Το Βατραχάκι της κρίσης… Αξίζει να το διαβάσετε!!! | ENA CHANNEL\nΤο Βατραχάκι της κρίσης… Αξίζει να το διαβάσετε!!!\nΕΔΩ ΓΕΛΑΜΕ ΕΠΙΚΑΙΡΑ ΚΟΙΝΩΝΙΑ ΟΙΚΟΝΟΜΙΑ ΣΗΜΑΝΤΙΚΑ — 28 Απριλίου 2013\nΟποιαδήποτε ομοιότητα με πρόσωπα και καταστάσεις είναι εντελώς τυχαία. Το στήθος που συνθλίβει κουτάκια μπίραςΤο νέο της ταλέντο αποφάσισε να παρουσιάσει μια νεαρή κοπέλα ανεβάζοντας στο youtube το κατόρθωμά...Τι μπορεί να κάνει μια αγέλη σκύλων σε ένα παρκαρισμένο αυτοκίνητοΤο βίντεο που κατέγραψε κάμερα ασφαλείας. Το περιστατικό έγινε στην Τουρκία... Ο αγώνας χελώνας και λαγού στην πραγματική ζωήΟ μύθος του Αισώπου λέει ότι σε έναν αγώνα δρόμου λαγού και χελώνας, η τελευταία...Ο πελάτης που δεν θα ήθελες ποτέ να μπει στο μαγαζί σουΗ επιτομή της αδεξιότητας στο μεγαλείο της. Ο εικονιζόμενος πελάτης μπορεί να γίνει φόβος και...Η μπαλαδόρισσα που τρελαίνει με τα ποδοσφαιρικά της κόλπαΤο μοντέλο Harriet Pavlou, έχει δύο πάθη στη ζωή της: το μόντελινγκ και το freestyle...


the darkest hour* [of the day]: October 2012\n[cloud on my horizon]\nΤα σύννεϕα με κάνουν πιο χαρούμενο, ξέρεις. Είναι γιατί αλλάζουν διαρκώς. Γιατί είναι αυτοδημιούργητα και με λίγο αέρα χορεύουν ανεξέλεγκτα με κινήσεις νωχελικές που με καθηλώνουν.\nelephant parade - happy\nPosted by Sotiris P at 11:13 AM No comments:\n[T Versus T]\nΗ σχέση μου με την Τόρι έχει περάσει από χιλιάδες κύματα όλα αυτά τα χρόνια. Ήρθε λοιπόν η ώρα να ξανά-συμφιλιωθώ μαζί της και να αφήσουμε πίσω μας όποιες διαφωνίες είχαμε, εκείνη και εγώ.\nΤην πρωτογνώρισα στις αρχές των 90'ς ,με τα κόκκινα μαλλάκια της,τα ασύμμετρα δόντια της και τη φωνή σειρήνας, που θέλει να σε παρασύρει και αποτραβήξει από την ουτοπική καθημερινότητα, σε μια σκληρή, που το πιο δύσκολο μάθημα είναι το πως να ξεπεράσεις τις φοβίες σου και ν'αγαπήσεις τον εαυτό σου. Κάπου στην πορεία όμως, η Τορι ξέχασε ν 'αγαπά τον ίδιο της τον εαυτό και άφησε τις φοβίες τις να την κυριεύσουν . Δε σταμάτησε να είναι δημιουργική, σταμάτησε όμως να είναι η φωνή της συνείδησης μου. Με απογοήτευσε και από τότε την κράτησα σε απόσταση .Την παρακολουθούσα αλλά δεν την συμμεριζόμουν πλέον. Και κάπως έτσι, μετά από χρόνια ξαναεμφανίστηκε, για να μου υπενθυμίσει, πως οι αδυναμίες μας μετατρέπονται με το πέρασμα του χρόνου στα πιο ισχυρά μας όπλα.\n20 χρονιά λοιπόν μετά την πρώτη μας συνάντηση , η Τορι είναι ακόμα εδώ.Δεν είναι η ίδια Τορι όμως. Είναι πλέον ώριμη και πιο γαλήνια .Φαίνεται να έχει ξεπεράσει τις φοβίες του παρελθόντος της , αλλά κάτι νέο την προβληματίζει . Κάτι που ενώ διαφαίνεται, εκείνη δεν είναι ακόμα έτοιμη να το βγάλει από μέσα της. .Κυκλοφορεί το επετειακό της άλμπουμ ''Gold Dust'' και είναι ένα βήμα πριν δώσει σε ακόμα ένα alter ego της σάρκα και ψύχη . Το μουσικό της κουκλόσπιτο εξάλλου είναι σχεδόν έτοιμο να καλωσορίσει μια νέα πτυχή του χαρακτήρα της και ν' αφεθεί στον ακομπλεξάριστο πειραματισμό της.\nΚάπως έτσι, γύρισα το χρόνο πίσω αυτές τις μέρες και ξαναθυμήθηκα όλες εκείνες τις στιγμές που με παρηγόρησε με τη φωνή της . Κατά το ξεσκόνισμα όμως ανακάλυψα πως και εγώ πλέον, δεν είμαι ο ίδιος επιπόλαιος πιτσιρικάς που 'μουν τότε. Τότε που της γύρισα την πλάτη επειδή δεν μπορούσα απλώς να κατανοήσω τις φοβίες της.\nΠατάω λοιπόν το pause για την ώρα και μετράω αντίστροφα όλες εκείνες τις στιγμές που το καρέ πάγωσε.\n40 ''Flavor'' [Abnormally Attracted to Sin- 2009]\n39 ''A Sorta Fairytale'' [Scarlet's Walk-2002]\n38 ''Professional Window'' [Boys For Pele-1996]\n37 ''Welcome To England'' [Abnormally Attracted to Sin- 2009]\n36 ''Way Down'' [Boys For Pele-1996]\n35 ''Mother Revolution'' [The Beekeeper-2005]\n34 ''Me And A Gun'' [Little Earthquakes-1992]\n33 ''Velvet Revolution'' [American Doll Posse-2007]\n32 ''Programmable Soda'' [American Doll Posse-2007]\n31 ''Past The Mission'' [Under The Pink- 1994]\n30 ''Big Wheel'' [American Doll Posse-2007]\n29 ''Alamo'' [Talula CD-Single-1996]\n28 ''1000 Oceans'' [To Venus And Back-1999]\n27 ''Digital Ghost'' [American Doll Posse-2007]\n26 ''Snow Cherries From France'' [Tales Of A Liberian- 2003]\n25 ''Mr.Zebra'' [Tales Of A Liberian- 2003]\n24 ''Precious Things'' [Little Earthquakes-1992]\n23 ''Raspberry Swirl'' [From the Choirgirl Hotel-1998]\n22 ''Wednesday'' [Scarlet's Walk-2002]\n21 ''Lust'' [To Venus And Back-1999]\n20 ''Father Lucifer'' [Boys For Pele-1996]\n19 ''Cornflake Girl'' [Under The Pink- 1994]\n18 ''Sillent All These Years'' [Little Earthquakes-1992]\n17 ''Girl'' [Little Earthquakes-1992]\n16 ''Sweet The Sting'' [The Beekeeper-2005]\n15 ''Caught A Little Sneeze'' [From the Choirgirl Hotel-1998]\n14 ''That Guy'' [American Doll Posse-2007]\n13 ''Winter'' [Little Earthquakes-1992]\n12 ''Cloud On My Tongue'' [Under The Pink- 1994]\n11 ''Hotel'' [From the Choirgirl Hotel-1998]\n10 ''Spark'' [From the Choirgirl Hotel-1998]\n09 ''Crucify'' [Little Earthquakes-1992]\n08 ''Girl Dissapearing'' [American Doll Posse-2007]\n07 ''Gold Dust'' [Scarlet's Walk-2002]\n06 ''Bouncing Off Clouds'' [American Doll Posse-2007]\n05 ''Jackie's Strength (Wedding Cake Edit)'' [From the Choirgirl Hotel-1998]\n04 ''i i e e e'' [From the Choirgirl Hotel-1998]\n03 ''Bachelorette'' [Spark CD-Single-1998]\n02 ''Purple People (Christmas In Space)'' [Spark CD-Single-1998]*\n01 ''Hey Jupter (TheDakota Version)'' [Boys For Pele-1996]\n*(credits to dust road.)\nPosted by Sotiris P at 7:09 PM No comments: